Data Industri Amerika Syarikat Meleset Daripada Jangkaan

Aktiviti perniagaan di New York merosot buat kali kedua berturut-turut dan meleset daripada jangkaan seperti yang ditunjukkan oleh laporan Federal Reserve cawangan New York pada Jumaat.
Indeks pembuatan Empire State merosot ke paras 18.0 pada Disember dari bacaan sebelum ini 19.4. Jangkaan pasaran untuk data kali ini adalah 18.8.
Bacaan di atas 0.0 menunjukkan keadaan yang berkembang dalam sektor pembuatan dan kurang daripada 0.0 menunjukkan aktiviti pembuatan yang semakin merosot.
Indeks tempahan baru dan penghantaran menunjukkan pengukuhan. Manakala petunjuk pasaran buruh hanya meningkat sedikit berbanding bulan lalu. Indeks harga input dan harga jualan pula meningkat lebih pantas. Indeks yang mengukur aktiviti perniagaan selama enam bulan ini menunjukkan keadaan perniagaan kekal meyakinkan.
 Pengeluaran Industri
Kedua-dua pengeluaran industri dan pembuatan meningkat kurang daripada jangkaan pada November mengurangkan keyakinan terhadap ekonomi.
Dalam laporan yang dikeluarkan pada Jumaat, pengeluaran industri meningkat 0.2% pada November berbanding jangkaan kenaikan 0.3%.
Pengeluaran sektor pembuatan juga meningkat 0.2% berbanding jangkaan kenaikan 0.3%.
Laporan juga menunjukkan kadar utilisasi kapasiti yang menunjukkan peratusan sumber yang telah digunakan oleh kilang mencatat bacaan 77.1% di bawah jangkaan 77.3%.


2 Data Ekonomi Utama Ini Curi Tumpuan Pelabur Pada Sesi Asia

Penerbitan data pekerjaan Australia memberi sokongan tambahan buat dolar Aussie selepas ia mendapat manfaat daripada peningkatan saham global, sementara keuntungan dolar kiwi pula terbatas susulan data ekonomi New Zealand yang mengecewakan.
Ekonomi Australia telah menambah sebanyak 60,600 pekerjaan pada bulan Mei, lebih banyak daripada jangkaan pasaran untuk pertambahan hanya 25,000.
Kadar pengangguran pula tidak berubah pada paras terendah 50 tahun pada 3.9%, sedikit tersasar daripada unjuran untuk menurun kepada 3.8%.
Angka yang dicatatkan ini menguatkan lagi keyakinan pasaran bahawa Reserve Bank of Australia (RBA) akan melaksanakan satu lagi kenaikan 50 mata asas pada bulan Julai untuk mencapai 1.35%.
 Sementara itu di New Zealand, Keluaran Dalam Negara Kasar (KDNK) dilaporkan menguncup 0.2% berbanding unjuran untuk berkembang sebanyak 0.6% dan menurun dari bacaan suku sebelumnya 3%.
Secara tahunan pula, ekonomi New Zealand hanya berkembang 1.2%, lebih perlahan daripada kenaikan 3.1% pada setahun yang lalu.
Ekonomi New Zealand terjejas pada suku pertama oleh penularan varian Omicron menyebabkan beberapa industri utama seperti pertanian, perhutanan dan perikanan terkesan.
Industri pengeluaran barangan juga mengalami sedikit penurunan, di mana eksport barangan dan perkhidmatan dilaporkan jatuh 14.3% suku ke suku.
Pada sesi Asia, dolar kiwi diniagakan mendatar pada sekitar harga 0.6300 manakala dolar Aussie pula pada 0.7000 berbanding US dolar.


Pergerakan Terkini Pasaran Forex Setakat Pada Malam Ini

US dollar kekal lemah pada awal sesi New York pada Isnin dengan matawang paling kuat ketika ini adalah Euro. US dollar pada minggu ini bermula dengan bercampur-campur.
Indeks US dollar yang mengukur kekuatan matawang greenback berbanding matawang utama yang lain susut 0.05% setakat pada pukul 10.18 malam.
Major pair EUR/USD membuat kenaikan sebanyak 0.27% dengan GBP/USD susut 0.16%. USD/JPY  setakat ini membuat kenaikan 0.37%, USD/CAD pula naik 0.51% dengan USD/CHF susut 0.04%. Pair AUD/USD dan NZD/USD masing-masing menguat sebanyak 0.22% dan 0.17%.
Matawang paling kuat setakat ini adalah Euro, manakala matawang paling lemah adalah CAD. Dengan menggabungkan matawang paling kuat dan lemah, pair EUR/CAD naik sehingga 0.78% iaitu 91 pip setakat ini.
 Euro melonjak tinggi sejak sesi Asia berikutan komen Menteri Ekonomi Itali yang berkata tidak akan meninggalkan Eropah sekaligus mengurangkan kebimbangan terhadap potensi keluarnya Itali dari Kesatuan Eropah.
Euro juga mendapat sokongan selepas komen Jerman yang mengatakan mereka masih sangat terbuka untuk bekerjasama dengan Amerika. Pasaran ketika ini juga menjangka ECB akan mula membincangkan soal penamatan rangsangan pembelian bon pada Khamis.
CAD nampaknya terus terkesan daripada ketegangan antara Presiden Trump dan PM Kanada. CAD adalah matawang paling lemah setakat ini.
Matawang GBP adalah antara matawang yang paling banyak bergerak pada awal sesi Eropah disebabkan data ekonomi yang jauh meleset daripada jangkaan pasaran. Pair GBP/USD jatuh hampir 100 pip pada pukul 4 petang tadi.


Sentimen Terkini Pasaran Forex Setakat Pagi Ini

EURO dan Sterling kembali membuat kenaikan pada nilai matawangnya pada dagangan Rabu setelah keyakinan pelabur mula meningkat dengan laporan Britain telah menyiapkan draf perjanjian perpisahan Brexit bersama Kesatuan Eropah selepas lebih setahun perbincangan berlarutan. Bukan itu sahaja, pengukuhan Sterling juga disokong oleh data purata pendapatan yang meningkat daripada bacaan bulan lalu. Indeks harga pengguna di Britain pada hari ini bakal menentukan samaada GBP akan meneruskan pengukuhan atau sebaliknya.
Sementara itu, lonjakan EURO dan Sterling mendorong para pelabur untuk mengambil dahulu posisi belian USD sebelum ini yang mana kembali turun daripada paras tertinggi 16 bulan. Namun, kenaikan nilai pada matawang EURO sedikit terhad dengan tumpuan masih terhadap cadangan bajet Itali serta data keyakinan pelabur di Jerman yang menurun. Tambahan lagi, data KDNK Jerman pada hari ini diramalkan merosot ekoran terdapat kelemahan dalam sektor jualan runcit dan imbangan dagangan pada suku tahun ketiga.
 Nilai dollar USD yang dilihat mengalami penyusutan nilai adalah disebabkan sentimen pasaran semasa yang kembali pulih dengan rundingan Brexit yang kembali positif, dan bukanlah disebabkan kemerosotan pada ekonomi di Amerika Syarikat dan perkara ini turut dipersetujui oleh Ketua pengarah strategi matawang di BK Asset Management, Kathy Lien. Beliau juga menjangkakan dollar USD akan kembali mengukuh semula dengan tumpuan terhadap kepesatan ekonomi di AS, kenaikan kadar faedah dan juga status safe-haven oleh matawang USD itu sendiri.
Dari segi data ekonomi seterusnya, tumpuan pasaran akan terarah kepada data harga pengguna dan juga jualan runcit yang bakal dikeluarkan hari ini dan esok di mana kedua-dua data ini akan memberi pengaruh secara terus terhadap polisi FED yang bakal menentukan keyakinan pasaran terhadap unjuran oleh FED. Walaupun pakar ekonomi menjangkakan peningkatan pada inflasi selepas data indeks harga pengeluar yang positif, namun kejatuhan harga minyak 10% pada bulan lepas sedikit menjejaskan ramalan tersebut.


EUR/JPY Cecah Paras Terendah Dagangan Empat Minggu!

Dagangan dolar Euro pada minggu ini kekal mempamerkan prestasi yang mengecewakan dengan bacaan data-data ekonomi pada zon Eropah juga masih lemah.
Inflasi di zon Eropah catat bacaan yang meleset berbanding jangkaan dan bacaan akhir data PMI pembuatan zon Eropah telah mengesahkan penguncupan pada sektor tersebut.
Berbanding dagangan Yen yang memanfaatkan sentimen berisiko pasaran, harga pada carta pasangan matawang EUR/JPY telah bergerak rendah menguji paras support pada 117.500.
Dagangan pada sesi Eropah hari ini melihatkan penurunan harga telah berjaya menembusi paras support tersebut dan mencatatkan penurunan ke paras terendah terbaru untuk tempoh empat minggu dagangan.
Secara teknikal, dilihat pada garisan trendline yang ditandakan dari paras ketinggian pada September lalu, harga gagal membuat kenaikan melepasi trendline tersebut di mana harga terus membuat penurunan ke paras lebih rendah semula.
 Jika diperhatikan, pergerakan harga pada carta EUR/JPY adalah mendatar dalam julat 100 pips harga antara paras 118.500 dan 117.500 sejak awal dagangan minggu lalu.
Penurunan harga yang diteruskan bakal menuju pula ke paras tumpuan seterusnya dijangka sekitar 117.100 atau lebih rendah lagi.
Namun jika harga kembali melonjak membuat kenaikan semula, harga akan cuba melepasi garisan trendline sebelum menguji zon support become resistance (SBR) pada 118.500.
JIka sentimen pasaran terus berisiko, nilai dagangan Yen akan terus meningkat dan menekan dolar Euro ke paras lebih rendah.
Lihat gambar carta harga EUR/JPY di bawah untuk rujukan teknikal analisis anda.


USD Dah Naik Semula! Apa Sebenarnya Yang Berlaku?

Pembukaan dagangan bulan Ogos memperlihatkan US dolar didagangkan stabil setelah kembali mencatatkan kenaikan ketika ditutup akhir minggu lalu susulan pengambilan untung oleh pelabur menjelang hujung minggu dan akhir bulan.
Pada sesi Asia, indeks dolar masih didagangkan di sekitar paras terendah satu bulan berbanding kebanyakan matawang utama, dengan sedikit meningkat pada 92.13.
Dalam pada itu, angka inflasi AS pada bulan Jun dicatatkan lebih lemah daripada dijangkakan, di mana indeks harga perbelanjaan peribadi pengguna (PCE) teras dilaporkan meningkat 3.5% pada bulan Jun daripada jangkaan 3.7%, tetapi sedikit meningkat dari 3.4% dicatatkan pada bulan sebelumnya.
Presiden Fed St. Louis, James Bullard mengatakan bahawa bank pusat harus mula mengurangkan pembelian bon bulanan $120 bilion pada musim luruh ini dan memotongnya dengan cepat sehingga program ini berakhir pada suku pertama 2022 bagi membuka peluang untuk kenaikan kadar pada tahun itu jika diperlukan.
 Matawang Asia, terutamanya dolar Aussie adalah antara yang paling teruk terjejas dengan hampir memadamkan keseluruhan keuntungan yang diraih daripada kelemahan US dolar sebelum ini, disebabkan tekanan Covid-19 di Australia yang semakin meningkat.
Sementara itu, matawang Eropah masih didagangkan stabil walaupun turut mencatatkan penyusutan berikutan kenaikan semula dolar greenback.
Euro didagangkan di sekitar 1.1864 berbanding USD pada sesi Asia, setelah menyentuh harga 1.1900 pada Jumaat berikutan bacaan data pertumbuhan ekonomi tempatan yang melebihi jangkaan pada suku kedua.
Penyusutan yang dicatatkan matawang pound juga tidak ketara, masih disokong oleh prospek lebih kuat terhadap matawang itu, di tengah situasi wabak coronavirus yang bertambah baik di UK.
Tumpuan minggu ini akan tertumpu kepada mesyuarat polisi Bank Pusat Australia (RBA) dan England (BOE), kerana kedua bank pusat akan mengumumkan keputusan dasar monetari. Pada hari Jumaat pula, AS akan menerbitkan laporan pekerjaan NFP bagi bulan Julai.


USD Jatuh, Sekatan Trump Mengundang Ujian Senjata Korea Utara yang Lebih Besar

US dolar bergerak lebih rendah pada Jumaat berbanding matawang-matawang utama dunia yang lain walaupun telah membuat lonjakan dalam sesi dagangan Rabu.
Walaupun dengan kebarangkalian kenaikan kadar faedah sekali lagi tahun ini seperti yang ditunjukkan di dalam penetapan polisi The Fed dan data inflasi positif baru-baru ini, namun US dolar masih gagal meneruskan kenaikannya.
Kini ketegangan antara Amerika Syarikat dan Korea Utara kembali memuncak sejak pagi tadi, apabila Presiden Trump dalam ucapannya mahu meningkatkan sekatan terhadap Korea Utara.
Sentimen pasaran bertambah buruk lagi dengan respon Kim Jong Un yang berkata Pyongyang akan mempertimbangkan “Tindak balas tahap tertinggi dalam sejarah” kepada tindakan Trump yang mahu mengancam kemusnahan negaranya.
 Selepas daripada respon Jong Un dikeluarkan, menteri luar Ri Yong Ho berkata mereka akan menjalankan ujian bom hydrogen dalam skala yang lebih besar di lautan pasifik.
Penganalisis pasaran di Asia berkata, “Kali ini adalah berbeza dengan ketegangan sebelum ini di mana Trump mahu meningkatkan sekatan kepada Korea Utara yang mana Jong Un tidak boleh duduk diam dan kita sendiri mengetahui kedegilan Korea Utara.”
“Pasaran dilihat kembali kepada risk-off pada Jumaat apabila sekatan ini mengundang kepada ujian senjata yang lebih besar dan agresif lagi daripada Korea Utara.”
Indeks US dolar yang mengukur kekuatan matawang greenback berbanding enam matawang yang lain setakat ini susut 0.35%.


Analisis Teknikal EUR/USD – Timeframe H4 – 2/2/2018

Jika diperhatikan, harga EUR/USD gagal untuk breakout Key Support yang berada pada paras harga 1.2350 dan mulai mengorak langkah pada Hari Selasa. Secara teknikal, momentum pergerakan wave masih dikuasai mood bullish ketika ini dan berpotensi tinggi untuk breakout Key Resistane 1.2530 untuk terus bullish selagi ia tidak breakout 1.24000.
 Jika breakout, target terhampir adalah mencapai 1.2600 atau lebih tinggi ke sekitar 1.2664 bagi membentuk new HH. Oleh itu, kebarangkalian masih tinggi untuk ia melakukan pergerakan bullish continuation ketika ini.
Walaubagaimanapun, jika ia breakout 1.2400, EUR/USD berkemungkinan akan menguji semula support 1.2350.


US Dolar Menyusut Mendorong Peningkatan Harga Emas – Sesi Asia

Pasaran Matawang
Matawang yen mengukuh berbanding US dolar dalm sesi dagangan Asia.
USD/JPY menyusut sebanyak 0.05% kepada 110.41 setakat jam 10.05 a.m. Manakala AUD/USD mengukuh sebanyak 0.31% kepada 0.7986.
Indeks US dolar yang mengukur kekuatan matawang greenback berbanding matawang lain susut 0.19% kepada 90.06 setakat jam 10.05 a.m
Pengukuhan matawang yen didorong oleh laporan data tempahan mesin yang meningkat melebihi jangkaan.
Tempahan mesein pada bulan November meningkat sebanyak 5.7% berbanding jangkaan yang menjangkakan kejatuhan.
 Di Australia, data pinjaman rumah meningkat sebanyak 2.1% berbanding jangkaan penganalisis yang mensasarkan naik hanya sekadar 0.1%.
Pasaran Komoditi
Harga minyak meningkat dalam sesi dagangan Asia pada hari Rabu.
Harga minyak WTI naik sebanyak 0.25% kepada $63.89 setong dan Brent naik kepada $69.33 setong setakat pukul 10.05 a.m.
Peningkatan harga ini didorong peningkatan permintaan minyak global yang kukuh dan pengetatan pengeluaran minyak.
Harga emas meningkat sebanyak 0.44% kepada 1,343.00 berikutan kelemahan matawang US dolar.


Data GDP Kanada Positif Menekan USDCAD 100 Pip Ke Bawah

Pertumbuhan ekonomi (GDP) Kanada meningkat 0.6% pada pada Mei berbanding 0.2% yang direkod pada April di mana bacaan kali ini juga lebih tinggi daripada jangkaan 0.2% pasaran.
Ini merupakan kenaikan ketujuh berturut-turut dalam pertumbuhan ekonomi di mana 14 daripada 20 industri merekod pertumbuhan pada Mei sekaligus memberikan pertumbuhan 4.6% dari segi tahunan.
Sektor pembuatan barangan meningkat 1.6% di mana sektor pembuatan secara keseluruhan merekod kenaikan 1.1%, tetapi terdapat kejatuhan dalam aktiviti sektor pembinaan.
Jualan borong dan juga jualan runcit memberikan sumbangan yang signifikan di mana terdapat juga kenaikan dalam sektor kewangan dan insurans.
 Sektor perkhidmatan berkembang 0.2% pada tempoh sama yang memberikan pertumbuhan tahunan sebanyak 3.0%.
Bank of Canada (BoC) menaikkan kadar faedahnya pada mesyuarat Julai berikutan jangkaan ekonomi yang semakin baik di mana masalah-masalah kecil dalam ekonomi yang semakin berkurangan.
Bank pusat juga akan melihat data-data yang akan dikeluarkan di masa hadapan bagi memlihat momentum ekonomi sama ada kukuh atau sebaliknya.
Terdapat laporan yang mengatakan kerajaan tidak gembira dengan tindakan bank pusat yang menaikkan kadar faedah dan dijangka BoC akan lebih berhati-hati selepas ini dalam kitaran pengetatan mereka.
Berikutan data lemah dalam komponen inflasi Amerika Syarikat, telah menyebabkan kejatuhan USDCAD sehingga lebih dari 100 pip.


EUR/USD Diramal ‘Bearish’ Minggu Ini?

Mengimbas dagangan minggu lalu, US dolar dilihat mula mendominasi selepas pasaran menghadam keputusan mesyuarat bank-bank pusat utama.
Walaupun Federal Reserve (Fed) telah mula memperlahankan kenaikan kadar faedah, namun komen hawkish oleh Pengerusi Fed, Jerome Powell telah menyuntik kekuatan bagi US dolar.
Pun begitu, pada penutup dagangan Jumaat lalu, pergerakan harga dilihat lebih mendatar dengan momentum pengukuhan US dolar sebelumnya agak tertahan.
Mata wang utama yang lain dalam pasaran kecundang akibat ‘amukan’ US dolar. Seperti Euro, turut alami penyusutan nilai walaupun bank pusat Eropah (ECB) telah menaikkan kadar faedah dengan kejutan untuk melaksanakan pengetatan kuantitatif terhadap program pembelian asetnya.

Menilai pergerakan harga pada carta pasangan mata wang EUR/USD minggu lalu, harga pada mulanya telah berjaya mencapai paras tertinggi 6 bulan sekitar 1.07350 kemudiannya menjunam semula dan menutup dagangan di sesi terakhir sekitar zon 1.06000.
Isyarat awal perubahan trend bearish membuatkan pelabur berhati-hati untuk kejatuhan lebih rendah harga minggu ini selepas harga telah mula bergerak di bawah paras halangan Moving Average 50 (MA50) pada rangka masa 1 jam di carta EUR/USD tersebut.
 Sekiranya zon RBS (resistance become support) 1.06000 gagal untuk melantunkan semula harga naik, penurunan lebih rendah akan menguatkan lagi petunjuk pergerakan bearish buat harga.
Penurunan bakal menuju ke zon tumpuan sebelum ini pada 1.05000 sebelum ke paras lebih rendah di sekitar 1.04000.
Sebaliknya, jika US dolar didagangkan lemah pada minggu ini, harga berkemungkinan akan memaparkan corak kenaikan semula dari zon RBS 1.06000 menuju ke zon rintangan 1.07000.
Berjaya melepasi rintangan tersebut akan mendorong lonjakan lebih tinggi harga ke sasaran 1.08000 untuk rekod tertinggi terbaru 6 bulan.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


UK Bakal Lancar Strategi Perjanjian Dagang Hari Ini – Boris Johnson Dikatakan Mungkir Janji?

Kerajaan Britain akan menerbitkan strategi rundingan perdagangan pasca Brexit mereka pada hari ini, manakala rundingan pertamanya dengan Kesatuan Eropah (EU) akan dimulakan pada Isnin depan.
Rundingan rasmi yang akan bermula di Brussels akan diketuai oleh Ketua Perunding Brexit EU, Michel Barnier bagi pihak EU, manakala delegasi dari UK pula akan diketuai oleh penasihat Perdana Menteri, iaitu David Frost.
Menerusi mandat rundingan yang akan diterbitkan hari ini, pejabat perdana menteri telah menyatakan dengan jelas bahawa ia tidak akan bersetuju dengan tuntutan EU supaya UK terus mematuhi peraturan Brussels sebagai balasan kepada perjanjian perdagangan bebas.
PM Johnson dikatakan akan memungkiri janji yang dipersetujui bersama EU pada Oktober lalu dengan menggantikan perjanjian pengeluaran Brexit dengan manifesto yang dijanjikan kepada rakyat Britain untuk menetapkan peraturan mereka sendiri.
Ketika penerimaan mandat EU pada Selasa, menteri-menteri EU memberitahu bahawa mereka bersedia untuk menawarkan kerjasama yang besar dan progresif dan menuntut persaingan yang adil daripada UK.
 Terdahulu, ketika mereka mula memasuki fasa baru dalam proses Brexit, kedua-dua pihak dilihat mempunyai pandangan yang berbeza mengenai bagaimana hubungan masa depan mereka akan diaturkan.
PM Johnson sebelum ini berulang kali menyatakan pendiriannya untuk mendapatkan perjanjian gaya Kanada, namun perkara itu tidak dipersetujui oleh EU kerana bimbang perniagaan British akan mengurangkan pesaing mereka di Eropah.
Ini selari dengan kehendak EU yang ingin memastikan keseimbangan hak dan komitmen dalam perjanjian mereka.
Perjanjian perdagangan EU dan Kanada yang dirundingkan lebih dari tujuh tahun itu, dikatakan tidak sesuai untuk diadaptasikan kerana skala perdagangan mereka jauh lebih kecil jika dibandingkan antara UK dan EU.
Sementara itu, dalam kenyataan terbaru Michel Barnier, EU dikatakan bersedia untuk menawarkan kepada UK akses keutamaan ke pasarannya jika ia dapat memberikan jaminan bagi persaingan yang adil.


Ini Yang Terjadi Kepada Matawang Aussie dan Kiwi Menjelang Penetapan Kadar oleh Fed!

Dollar Australia didagang stabil berbanding US Dollar pada Rabu, manakala Kiwi bergerak lebih tinggi menjelang keputusan mesyuarat penetapan kadar Fed awal pagi esok.
AUD/USD hanya berubah sedikit kepada 0.7496.
AUD/USD, 30 minit
Pada awal pagi esok, Fed dijangka akan menaikkan kadar untuk kali pertama setelah kira-kira setahun menunggu masa yang sesuai.
Sementara itu, bank pusat AS akan mengumumkan ramalan ekonomi terkini bagi isyarat mengenai kenaikan kadar dan jangkaan inflasi pada tahun 2017.
 Pelabur juga kekal berhati-hati dengan sebarang keputusan yang bakal diambil oleh Fed.
Kadar yang lebih tinggi akan mengukuhkan lagi nilai matawang gergasi.
NZD/USD melonjak sebanyak 0.21 peratus, tidak banyak berubah dari nilai tertinggi yang dicatat semalam.
NZD/USD, 30 minit
US Dollar index yang mengukur kekuatan matawang US Dollar berbanding matawang lain kali terakhir dinilai pada 100.90, menurun sebanyak 0.19%.

Jepun Merangka Perjanjian Perdagangan Bebas yang Baru Walaupun Tanpa TPP!


Analisis Teknikal USD/CAD – Timeframe H1 – 29/3/2018

Jika diperhatikan di timeframe daily, pergerakan USD/CAD berpotensi untuk membentuk head and shoulder dan peluang yang boleh diperhatikan ketika ini adalah retracement di sekitar harga 1.2945 – 64 sebelum ia meneruskan lagi penurunan.
 Tetapi, jika ia breakout peluang seterusnya yang boleh diperhatikan adalah sekitar harga 1.3014/00. Target penurunan terhampir adalah sekitar harga Key Support 1.2864 dan jika breakout ia berkemungkinan akan bearish ke harga yang lebih rendah iaitu 1.2814.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


DUP Tolak Cadangan Boris Johnson Menjelang Rundingan Brexit Di Sidang Kemuncak

Parti Kesatuan Demokratik (DUP) Ireland Utara berkata bahawa perbincangan dengan kerajaan masih dijalankan namun, mereka tidak dapat menerima cadangan terbaru Perdana Menteri United Kingdom (UK) Boris Johnson mengenai Brexit.
Johnson telah meletakkan harapannya untuk meyakinkan para pemimpin EU untuk bersetuju dengan perjanjian pada sidang kemuncak yang akan diadakan dan diikuti dengan undi di parlimen Britain pada hari Sabtu.
Bagaimanapun, ia ditolak oleh DUP dengan mengatakan mereka tidak dapat menyokong apa yang dicadangkan terhadap isu kastam dan persetujuan serta terdapat kekurangan penjelasan dalam cukai nilai tambah (VAT), menurut ketua DUP Arlene Foster dan Nigel Dodds.
Sementara itu, mereka turut menyatakan akan terus bekerjasama dengan kerajaan bagi mendapatkan kesepakatan yang berguna untuk Ireland Utara dan melindungi ekonomi dan integriti perlembagaan UK.
 VAT adalah cukai penggunaan dikenakan ke atas produk apabila nilai ditambah pada setiap peringkat rantaian bekalan, dari pengeluaran sehingga dijual.
VAT diperkenalkan pada tahun 1973 untuk menggantikan Cukai Pembelian selepas UK menyertai Komuniti Ekonomi Eropah. Setakat ini, kadar standard VAT adalah 20% iaitu meningkat daripada 15% pada tahun 2009.
Selain itu, draf perjanjian Brexit juga difahamkan mempunyai mekanisme yang membolehkan Ireland Utara untuk meluluskan atau menolak rancangan sempadan.
Ini akan memberi peluang kepada Dewan Ireland Utara untuk mengundi pada pengaturan Brexit empat tahun selepas tempoh peralihan Brexit berakhir pada tahun 2020. Bagaimanapun, DUP menginginkan jaminan daripada mekanisme persetujuan tersebut.


Analisis Teknikal USD/CAD – Timeframe H1 – 4/10/2018

Matawang CAD masih dilihat positif dalam pasaran semasa namun USD lebih mendominasi di mana jika dilihat pada pergerakan harga bagi pasangan matawang USD/CAD pada dagangan semalam, harga membuat kenaikan pada sesi pasaran New York setelah bergerak agak mendatar sejak awal sesi pasaran Asia dibuka. Jika diperhatikan, harga bergerak di antara paras Magic Pivot dan resistance MagicR1 pada indicator Moshed Magic Line pada sesi pasaran Asia dan Eropah semalam sebelum harga membuat lonjakan pada sesi pasaran New York sehingga ke paras resistance MagicR2.
Pada sesi pasaran Asia hari ini pula, harga didagangkan agak mendatar dan hampir menyentuh paras resistance 1.2894 (MagicR1) sebelum harga sedikit membuat penurunan pada sesi pasaran Eropah. Jika harga berjaya meneruskan kenaikan melepasi paras resistance MagicR1, dijangka harga akan membuat kenaikan menuju ke paras resistance seterusnya iaitu pada 1.2925 (MagicR2). Kenaikan harga yang dibuat seterusnya bakal melihatkan harga mencapai paras resistance 1.2969 (MagicR3) atau ke paras yang lebih tinggi.
 Sebaliknya, jika harga mengalami kejatuhan, pasaran menjangkakan harga akan kembali menguji paras support 1.2818 (MagicS1) selepas turun melepasi Magic Pivot 1.2850. Kemudiannya, destinasi harga seterusnya ke paras support yang lebih rendah yang dilihat berada di paras 1.2774 (MagicS2) dan momentum penurunan harga yang kuat bakal melihatkan harga berkemungkinan mencecah paras serendah 1.2743 (MagicS3).
Terus pantau perkembangan rundingan NAFTA (USMCA) yang melibatkan Amerika Syarikat, Mexico dan Kanada dan isu-isu yang berkaitan rundingan tersebut. Dinasihatkan supaya anda mengawal posisi dagangan anda untuk menghadapi ketidaktuan pergerakan harga dalam pasaran minggu ini. Lihat indicator Moshed Magic Line untuk bantuan rujukan dalam analisis teknikal anda.

Paras support: 1.2818, 1.2774, 1.2743.
Paras resistance: 1.2894, 1.2925, 1.2969.


Analisis Teknikal GBP/USD – Timeframe H1 – 1/10/2018

Pergerakan harga bagi pasangan matawang GBP/USD pada Jumaat lalu melihatkan harga telah menembusi (breakout) paras major support 1.30700 dan membuat penurunan sehingga menyentuh paras support MagicS2 pada indicator Moshed Magic Line. Kejatuhan nilai GBP adalah berikutan semakan penurunan pada data pertumbuhan di UK. Namun harga sedikit melonjak ke paras support MagicS1 pada sesi pasaran New York berkemungkinan sesi pengambilan keuntungan sebagai penutup penghujung suku ketiga tahun ini.
Pada sesi pasaran Asia hari ni, harga masih didagangkan perlahan di mana harga masih bergerak rendah dari paras Magic Pivot 1.3037 hari ini setelah harga menyentuh paras tersebut pada awal sesi. Jika harga meneruskan penurunan yang dibuat pada minggu lalu, paras support 1.2986 (MagicS1) dilihat bakal dituju harga. Jika harga masih menyambung momentum penurunannya, harga dijangka akan turun lebih rendah ke paras support 1.2947 (MagicS2). Seterusnya, pasaran akan memberi perhatian reaksi harga pada paras support 1.2895 (MagicS) di mana paras tersebut juga dilihat sebagai paras yang menjadi tumpuan harga dalam pasaran.
 Sebaliknya, jika pasaran melihat USD melemah menjelang data pekerjaan pada Jumaat ini, berkemungkinan harga mampu membuat kenaikan kembali namun perlu menguji terlebih dahulu paras SBR (support become resistance) 1.30700 sebelum menuju ke paras resistance terdekat iaitu di 1.3077 (MagicR1) pada indicator Moshed Magic Line. Jika harga telah berjaya menembusi (breakout) paras tersebut, berkemungkinan harga mampu melonjak sehingga ke paras resistance seterusnya di 1.3128 (MagicR2). Seterusnya, jika harga masih meneruskan kenaikannya, jangkaan harga berpotensi untuk mencapai paras resistance 1.3168 (MagicR3) atau terus menguji paras resistance 1.32000 yang gagal ditembusi harga sebelum ini.
Kawal trade anda menjelang data NFP hujung minggu ini dan pantau juga perkembangan rundingan Brexit yang turut mempengaruhi pergerakan harga pada chart GBP/USD ini. Gunakan indicator Moshed Magic Line untuk membantu anda mencari paras-paras terbaik bagi posisi trade anda.

Paras support: 1.2986, 1.2947, 1.2895.
Paras resistance: 1.3077, 1.3128, 1.3168.


Analisis Teknikal EUR/USD – Timeframe H1 – 2/1/2019

Hari pertama dagangan untuk tahun 2019 dilihat bergerak perlahan di mana matawang dollar USD masih didagangkan lemah berikutan tumpuan masih terarah terhadap pertumbuhan ekonomi global yang membimbangkan. Sementara tumpuan pada dagangan Rabu hari ini adalah kepada data perkilangan dan pembuatan di zon Eropah terutamanya di  Jerman, Perancis, Itali dan Sepanyol. Dilihat pergerakan harga pada chart pasangan matawang EUR/USD untuk dagangan Isnin hari terakhir untuk kalendar 2018, harga gagal gagal membuat kenaikan lebih tinggi mengatasi ketinggian pada dagangan Jumaat sekitar paras resistance MagicR1 pada indicator Moshed Magic Line sebelum kembali turun lebih rendah daripada paras Magic Pivot. Namun harga kembali membuat kenaikan dan menutup dagangan Isnin pada penghujung sesi New York sekitar paras resistance MagicR1 semula.
Pada sesi pasaran Asia pertama untuk tahun 2019 ini, harga pada chart EUR/USD dilihat menunjukkan penurunan dari paras ketinggian dagangan Isnin menuju ke paras Magic Pivot 1.1450 hari ini. Harga kemudian dilihat bergerak rendah dari paras Magic Pivot tersebut sehingga ke penghujung sesi dagangan Asia. Jika harga terus turun lebih rendah dari paras tersebut, jangkaan harga akan menuju ke paras support terdekat di paras 1.1433 (MagicS1). Penurunan lebih rendah harga yang diteruskan dilihat akan menjadikan paras support 1.1404 (MagicS2) sebagai destinasi tumpuan yang seterusnya. Dan sekiranya harga masih meneruskan ke paras lebih rendah, harga berkemungkinan akan ke paras sekitar 1.1387 (MagicS3).
Namun, jika matawang EURO kembali didagangkan positif berbanding USD pada dagangan hari ini, harga berkemungkinan kembali membuat kenaikan melepasi paras Magic Pivot hari ini dan seterusnya menuju ke paras resistance 1.1479 (MagicR1) untuk harga mengatasi paras ketinggian yang dicapai pada Jumaat lalu. Sedikit lagi kenaikan lebih tinggi berpotensi untuk mencapai paras ketinggian yang baru sekitar 1.1525 (MagicR3) pada chart EUR/USD.
 Kawal dagangan untuk permulaan dagangan tahun baru di mana para pelabur masih berwaspada untuk mencari posisi dagangan yang sesuai. Lihat paras penting pada indicator Moshed Magic Line dan bandingkan dengan paras yang menjadi tumpuan harga pada chart EUR/USD untuk anda tentukan keberkesanannya pada analisis teknikal anda.

Paras support: 1.1433, 1.1404, 1.1387.
Paras resistance: 1.1479, 1.1496, 1.1525.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/USD Dijangka Akan Jatuh Lebih Rendah?

Pengukuhan mata wang Pound sebelum ini dijangka akan mula suram semula berikutan perkembangan di UK untuk rancangan pemulihan ekonomi berkemungkinan akan sedikit terjejas.
Ini adalah disebabkan kebimbangan yang kembali melanda UK berkenaan penularan varian Covid-19 dari India yang bakal merencatkan rancangan Perdana Menteri UK Boris Johnson untuk ekonomi UK beroperasi sepenuhnya pada 21 Jun ini.
Tarikh tersebut berkemungkinan akan ditangguhkan kepada 5 Julai.
Pelabur akan berwaspada terhadap dagangan Pound sementara terus mengikuti perkembangan semasa di UK.

Seperti yang dapat diperhatikan oleh para pelabur pada carta pasangan mata wang GBP/USD, pergerakan harga masih mendatar dalam julat harga antara 1.42000 dan 1.41000.
Paras 1.42000 kekal menjadi zon rintangan yang menghalang kenaikan harga, malah zon tersebut juga gagal ditembusi ketika diuji pada dagangan minggu lalu.
 Sementara paras 1.41000 pula menjadi sokongan buat harga daripada kejatuhan yang lebih rendah.
Jika harga membuat kenaikan, zon rintangan 1.42000 perlu ditembusi sebelum kenaikan lebih tinggi akan dijangkakan untuk menuju paras tumpuan terbaru pada 1.43000.
Untuk situasi penurunan harga pula, harga yang melepasi paras sokongan pada 1.41000 bakal turun menguji paras 1.4000 yang berada pada zon RBS (resistance become support).
Pada Khamis, tumpuan akan terarah pada data inflasi AS yang dilihat akan turut mempengaruhi pergerakan harga di penghujung minggu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Yang Terjadi Kepada Matawang Utama Sesi Asia Menjelang Semakan Dasar Terkini RBA!

US Dollar melonjak dalam sesi Asia pada Selasa menjelang keputusan semakan semula dasar terkini dari Bank Pusat Australia.
USD/JPY melonjak naik sebanyak 0.05 peratus, manakala AUD/USD merosot sebanyak 0.12 peratus. Dalam sesi ini juga, EUR/USD melemah sebanyak 0.18 peratus.
USD/JPY, 30 minit
AUD/USD, 30 minit
EUR/USD, 30 minit
 Reserve Bank of Australia (RBA) dijangka akan mengekalkan kara pada rekod terendah sebanyak 1.50 peratus.
US Dollar Index yang mengukur kekuatan US Dollar kali terakhir dinilai meningkat pada 0.10 peratus kepada 99.94.
Sebelum itu, Gabenor Reserve Bank of New Zealand mengumumkan bahawa beliau tidak akan menyambung penggal kedua apabila tempoh lima tahun beliau menerajui bank tersebut tamat pada 26 September nanti. RBNZ dikatakan akan memulakan proses untuk mencari pengganti tempat tersebut sementara digantikan oleh timbalan gabenor bagi tempoh enam bulan. Ketua Kestabilan Kewangan pula akan mengambil alih jawatan Timbalan Gabenor.
Semalam US Dollar melonjak berbanding enam matawang utama, manakala Euro menjunam ke paras terendah dalam tempoh seminggu sebaik sahaja Presiden Bank Pusat Eropah, Mario Draghi tidak mengendahkan desakan untuk mengurangkan program rangsangan ekonomi ECB.
Euro menurun ke paras terendah selepas Draghi berkata program tersebut perlu diteruskan kerana asas inflasi masih berada pada tahap yang lemah. Beliau turut berpendapat bahawa kenaikan inflasi baru-baru ini hanyalah sementara kerana didorong oleh kenaikan harga minyak.
EU Sedia Bersama China Bagi Memperjuangkan Isu Perdagangan Bebas


Minit Mesyuarat RBA, Sektor Hartanah Kebimbangan Bank Pusat

Bank pusat Australia (RBA, Reserve Bank of Australia) masih lagi memberi perhatian kepada risiko peningkatan mendadak harga rumah.
“Pertumbuhan dalam kredit perumahan terus mengatasi pertumbuhan dalam pendapatan isirumah yang menunjukkan risiko terhadap penyata imbangan isirumah semakin meningkat,” menurut kenyataan minit mesyuarat RBA pada 2 Mei.
Bagi mengurangkan risiko ini, kerajaan Australia telah menetapkan syarat pinjaman yang berhemat dan memastikan perkhidmatan pinjaman adalah bersesuaian dengan keadaan semasa kewangan. Walaubagaimanapun, kesan daripada polisi ini memerlukan lebih masa untuk dinilai, kata minit tersebut.
 RBA mengekalkan kadarnya di sekitar 1.5% dalam mesyuarat awal bulan ini untuk terus merangsang ekonomi.
Sektor perumahan terus menjadi fokus bank pusat yang masih meneliti lonjakan sektor hartanah di Sydney dan Melbourne. RBA juga beberapa kali mencadangkan agar pihak kerajaan mengambil langkah untuk menyejukkan sektor perumahan di negara ini.
Pada Isnin, Jabatan Statistik Kebangsaan melaporkan pinjaman perumahan berkurangan pada Mac. Pinjaman kepada penduduk merosot 0.5% pada Mac berbanding kejatuhan 0.8% sebelum itu.
Ekonomi Australia semakin baik sejajar dengan ramalan bank pusat di mana harga pengguna melebihi 2% dan pertumbuhan ekonomi memulih secara mendadak dari kemelesetan suku ketiga 2016. Peningkatan dari segi pasaran pekerjaan juga menyokong pemulihan ekonomi.


Terus Daki Ke Puncak, USD/JPY Rekod Paras Tertinggi Terbaru 5 Tahun!

Tidak dapat dibendung lagi, kenaikan harga pada carta pasangan mata wang USD/JPY terus melonjak sehingga ke paras tertinggi terbaru 5 tahun!
Apa yang telah terjadi?
Sebelum ini kedua-dua mata wang yang berada dalam kategori safe-haven itu masing-masing mendapat kelebihan dalam suasana pasaran yang berisiko.
US dolar dan Yen Jepun bersilih ganti mempamerkan pengukuhannya beberapa minggu kebelakangan ini selepas risiko dalam pasaran terus meningkat ekoran perang antara Rusia dan Ukraine yang telah tercetus.
Namun, pada penutup dagangan minggu lalu, Yen tewas terhadap dominasi ketara US dolar yang melonjakkan harga ke paras ketinggian terbaru di carta USD/JPY.
Penganalisis pasaran melihat tumpuan pelabur sudah mula beralih terhadap mesyuarat dasar monetari bank pusat pada minggu ini.
Besar kemungkinan untuk Federal Reserve (Fed) bakal meningkatkan kadar faedah untuk mesyuarat edisi Mac ini pada awal pagi Khamis nanti.
Sementara mesyuarat bank pusat Jepun (BOJ) pada Jumaat pula dijangkakan kekal dovish yang akan memberi kesan penyusutan Yen.
Justeru, pelabur yang sudah mula menyerap jangkaan tersebut mendorong kenaikan harga bergerak lebih awal sejak penghujung minggu lalu lagi.
 Harga pada mulanya telah berjaya melepasi rintangan di paras 116.300 sebelum menutup dagangan minggu lalu di paras ketinggian terbaru sekitar 117.300.
Kenaikan bersambung lagi pada pembukaan dagangan minggu ini seawal sesi Asia bermula menuju ke paras rintangan 118.00.
Kenaikan harga yang diteruskan tersebut akan terus mencatatkan paras tertinggi terbaru sejak Januari 2017.
Pun begitu, pelabur tetap perlu berwaspada sekiranya harga mula berikan isyarat untuk perubahan trend bearish semula sekiranya rintangan pada 118.00 gagal ditembusi.
Penurunan harga dilihat akan kembali semula ke paras 116.300 yang merupakan rintangan buat harga sebelum ini untuk membentuk zon RBS (resistance become support) yang baru.
Penurunan yang diteruskan akan kembali menguji paras-paras yang menjadi tumpuan sebelum ini sekitar 115.00 atau lebih rendah pada 114.700.
Lihat gambar carta harga USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Gbp/Usd Jatuh Hampir 100 Pip Bermula Pukul 5 Petang Tadi

British Pound melemah sebentar tadi pada Selasa dengan Gbp/usd telah menembusi paras ‘key resistance‘ di 1.2500. Gbp/Usd mencatatkan kejatuhan hampir 100 pip sejak pukul 5 petang tadi waktu Malaysia. Gbp/Jpy pula jatuh sebanyak 115 pip.
Pasangan matawang Gbp/Usd dilihat terus membuat ‘correction‘ (pembetulan harga) ke bawah selepas data UK yang dikeluarkan sebentar tadi. Jumlah pinjaman kepada individu (Net Lending to Individuals) jatuh kepada 4.8 billion Pound pada Disember dari 5.1 billion sebelum itu.
Data menunjukkan pengesahan pinjaman meningkat kurang dari jangkaan 67,900 pada bulan lepas dan penawaran wang  juga telah menyusut 0.5% pada tempoh sama.
 Gbp/Usd ketika ini telah menembusi paras 1.2500 dan sedang menguji paras 1.2400. Data hari ini dilihat meningkatkan lagi kebimbangan terhadap Brexit, yang memberi kesan kepada penyusutan data sebentar tadi. Institusi perbankan mungkin telah mengambil langkah-langkah mengurangkan risiko dalam pemberian pinjaman kepada pelanggan mereka di UK.
Sebelum ini Theresa May berjanji dalam ucapan Brexit beliau untuk memeterai perjanjian perdagangan bebas bersama Kesatuan Eropah, tetapi ditentang oleh ahli-ahli lain kerana ia melanggar peraturan EU. Kini, pihak kerajaan akan menunggu undian Parlimen seperti yang telah diarahkan oleh mahkamah tinggi dan dijangka pihak Kerajaan UK akan mendapat sokongan untuk meneruskan proses Brexit.
Berikutan kesukaran pemeteraian perjanjian perdagangan bebas bersama EU, UK kini sedang berusaha untuk menjalin hubungan perdagangan yang lebih erat bersama US. May minggu lalu telah berjumpa dengan Presiden Trump dan semua kelihatan baik, tetapi belum ada maklumat lanjut bagi perjanjian perdagangan bebas ini dan UK hanya boleh memeterai perjanjian selepas keluar dari Kesatuan Eropah dua tahun lagi.


Data Bekalan API Mendorong Kenaikan Harga Komoditi Hitam Hari Ini

Harga pasaran minyak mentah pada sesi Asia hari Rabu melonjak selepas data bekalan minyak US oleh American Petroleum Institute (API) menunjukkan penurunan diluar jangkaan.
Pasaran hadapan minyak West Texas Intermediate (WTI) di New York Mercantile Exchange (NYMEX) bagi bulan November naik 0.68% kepada $50.24 per tong, manakala minyak Brent di London Intercontinental Exchange meningkat 0.45% kepada $55.39 per tong pada jam 11.20 pagi.
Hasil laporan API menunjukkan bekalan minyak US meningkat kurang daripada jangkaan kepada 1.4 juta tong pada minggu yang berakhir 15 September lalu berbanding jangkaan kenaikan sebanyak 2.925 juta tong. Gasolin juga jatuh 5.1 juta tong dan bahan sulingan lain jatuh 1.175 tong.
 Energy Information Administration  (EIA) pada malam ini akan melaporkan data anggaran rasmi mereka dan kebiasaanya kedua-dua data ini akan menunjukkan perbezaan.
Faktor Menekan Harga Minyak Minggu Ini
Semalam harga minyak ditutup rendah berikutan jangkaan bekalan minyak US akan naik untuk tiga minggu berturut-turut dan para pelabur ingin mengimbangi kenaikan harga yang didorong oleh komen menteri jabatan minyak Iraq, Jabar al-Luaibi bersama ahli OPEC yang lain berkenaan lanjutan tempoh pemotongan pengeluaran minyak selepas Mac 2018.
Antara faktor lain yang menekan harga minyak adalah laporan pengeluaran minyak oleh EIA pada hari Isnin yang lalu menunjukkan pengeluaran meningkat untuk 10 bulan berturut-turut termasuk bulan Oktober depan berikutan kenaikan harga minyak WTI melebihi $50 mendorong peningkatan aktiviti penggalian.


Logam Kuning Memanfaatkan Ketidaktentuan Pasaran Global Sementara Menanti Ucapan Trump!

Harga emas melonjak sedikit dalam sesi Asia pada Isnin menjelang ucapan Trump kepada Kongres kerana ia begitu penting dan bakal menjadi kunci terhadap keputusan bank pusat dalam menentukan kadar.
Emas bagi penghantaran April di Comex meningkat sebanyak 0.12 peratus kepada $1,258.65.
Ucapan Trump dianggap sebagai event penting bagi minggu ini kerana ia dikatakan akan memberikan maklumat lanjut mengenai pembaharuan cukai, pembatalan kawal selia dan perbelanjaan infrastruktur. Dalam masa yang sama, Fed Rate Monitor Tool masih menunjukkan bacaan yang rendah terhadap prospek kenaikan kadar oleh Fed pada bulan Mac.
 Pada minggu lepas, dagangan logam ini terus berada pada paras tertinggi pada Jumaat kerana didorong oleh kejatuhan US Dollar.
Komoditi ini juga dikatakan memanfaatkan kejatuhan US Dollar yang didagang merosot seiring dengan data yang bercampur-campur dari Amerika Syarikat.
Logam ini mula merancakkan dagangan pada minggu lepas apabila beberapa pegawai Fed enggan untuk menyokong kenaikan kadar gara-gara ketidakpastian terhadap kesan dasar Trump kepada ekonomi.
Pound Memulakan Minggu Ini Dengan Dagangan Yang Lemah!


AS ISM Sektor Perkhidmatan Susut, Indeks Pekerjaan Semakin Perlahan

Aktiviti dalam sektor perkhidmatan Amerika Syarikat jatuh lebih banyak dari jangkaan, pada Mac, walaupun masih merekodkan pertumbuhan dalam 87 bulan berturut-turut dalam data yang dikeluarkan pada Rabu.
Dalam laporan tersebut, Institute Supply Management (ISM) menyatakan indeks PMI sektor perkhidmatan jatuh kepada 55.2 pada Mac dari 57.6 sebelum ini. Jangkaan pasaran bagi data kali ini ialah 57.0.
Sebarang bacaan yang berada di atas 50 menunjukkan aktiviti yang berkembang dan keadaan perniagaan yang baik dan sebaliknya bacaan di bawah 50.
Aktiviti perniagaan jatuh kepada 58.9 pada Mac berbanding 63.6 yang direkodkan pada Februari. Indeks tempahan baru pula susut kepada 58.9 dari 61.2 sebelum ini.
 Indeks pekerjaan turut jatuh kepada 51.6 dari 55.2. Manakala indeks harga jatuh kepada 53.5 dari 57.7.
ISM mengatakan majoriti responden memberi komen positif terhadap keadaan perniagaan dan kesuluruhan ekonomi.
“Ada juga komen responden tentang ketidaktentuan polisi kerajaan di masa depan, perdagangan dan imigrasi dan juga potensi perkara ini memberi impak kepada perniagaan,” tambahnya.
Dengan data yang lemah dalam komponen pekerjaan akan memberikan ketidaktentuan dalam data NFP pada Jumaat walaupun data ADP sebentar tadi begitu positif.
Selepas data dikeluarkan, Eur/Usd masih lagi didagang disekitar 1.0659 sama seperti sebelum data dilaporkan. Gbp/Usd pula dilihat menguat ketika ini. Manakala Usd/Jpy melemah selepas 20 minit data dikeluarkan.


IEA Memotong Unjuran Pertumbuhan Minyak Global Pada Tahun 2017

IEA dijangka akan memotong ramalan pertumbuhan bagi permintaan minyak mentah global pada tahun 2017 sebanyak 40,000 tong sehari kepada 1.32 juta tong. Hal ini berikutan jangkaan penggunaan yang diramal akan menjadi perlahan khususnya di Amerika Syarikat dan negara-negara membangun yang lain seperti Australia, Jepun dan Korea Selatan.
Menurut agensi tersebut lagi, jangkaan pertumbuhan di beberapa negara termasuk Russia, India dan beberapa negara Timur Tengah serta Korea dan AS turut menjangkakan permintaan yang agak perlahan sejak beberapa bulan kebelakangan ini.
Dari segi supply, pengeluaran global direkod menjunam sebanyak 755,000 tong sehari pada bulan Mac selaras dengan usaha OPEC dan pengeluar-pengeluar utama yang lain memotong jumlah bekalan sebanyak 1.8 juta tong sehari pada separuh pertama 2017.
Kadar pematuhan perjanjian itu juga diletakkan pada kadar yang agak tinggi iaitu sebanyak 99 peratus pada Mac.
 Kadar pematuhan oleh non-OPEC juga  meningkat sebanyak 64 peratus daripada 38 peratus yang dilaporkan pada Februari.
Harga minyak telah meningkat dua kali ganda kepada kira-kira $56 setong daripada angka yang paling rendah dalam tempoh 13 tahun iaitu pada $27 setong yang dicatat Januari tahun lalu.
Bagai tahun 2017, IEA menganggarkan bahawa pengeluar non-OPEC akan meningkatkan pengeluaran sebanyak 485,000 tong sehari  melebihi jangkaan sebanyak 400,000 memandangkan peningkatan bekalan  yang berterusan di AS.
Emas Memasuki Dagangan ‘Thin Trading’ Hari Ini Sempena Cuti Umum Good Friday


Analisis GOLD – Zon Ini Jadi Tumpuan Utama Menjelang Terbitan Laporan Data NFP

Pergerakan harga XAU/USD yang mengukur nilai emas berbanding USD dilihat masih lagi menyaksikan ketidakupayaan untuk terbang lebih gah setelah harga kekal bergerak mendatar pada dagangan Rabu.
Boleh dikatakan juga bahawa corak harga tampaknya seperti memberi isyarat awal kepada perubahan trend sejajar dengan harga masih didagangkan di bawah paras halangan Moving Average 50 (MA50).
Selain itu, pergerakan harga turut kelihatan seakan membuat reversal pada zon SBR (support become resistance) 1780.00 yang mana telah pun mempamer reaksi junaman di sesi Eropah hari ini (Khamis).
Impak ekoran kenyataan hawkish Federal Reserve (Fed) serta bacaan yang baik pada terbitan laporan data ADP NFP Amerika Syarikat (AS) dilihat terus memberi aspek pengukuhan kepada dolar greenback.
Namun kejatuhan hasil perbendaraan 10 tahun AS yang telah catat junaman ke paras terendah dalam tempoh 9 minggu sama sekali tidak dapat pengaruhi dagangan emas untuk kembali catat peningkatan.
Menjadi tumpuan juga adalah kepada penerbitan data penangguran pekerjaan yang akan diterbitkan pada sesi New York malam ini sebelum menantikan kepada data NFP AS pada dagangan esok (Jumaat).
 Konklusinya zon sokongan 1760.00 berkebarangkalian bakal menjadi tumpuan utama kepada pelabur untuk dijejaki yang merupakan tembok paling kukuh dalam menyokong kenaikan harga sejak Oktober.
Penurunan yang lebih ketara pula akan memperlihatkan harga emas merobek tembok tersebut yang kemudiannya mungkin akan menguji zon 1740.00 dan sekali gus bakal catat rekod terendah terbaharu.
Manakala sekiranya pergerakan harga berjaya mengumpulkan keupayaan untuk mendaki semula, zon SBR 1780.00 sudah semestinya akan sekali lagi dicapai sebelum dijangka mampu terbang lebih garang.
Penerbangan lebih garang pula bakal diperhatikan pada zon SBR 1800.00 yang mana zon itu dianggap sebagai fokus penting supaya boleh menjangkakan harga emas berupaya membuat perubahan trend.
Lihat gambar carta harga XAU/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Isyarat Bullish, USD/JPY Melonjak Dari Paras Terendah 3 Bulan

Hampir 100 pips lonjakan harga pada carta pasangan mata wang USD/JPY semalam, ada trader yang ‘terciduk’ ke?
Pastinya ramai yang tidak menjangkakan pergerakan agresif ini pada sesi New York semalam yang didorong oleh perubahan nilai US dolar yang ketara disebabkan oleh faktor tumpuan.
Pada awal sesi, harga pada carta USD/JPY dilihat masih meneruskan corak penurunan sehingga harga mencecah hampir ke paras 108.700 untuk mencatatkan paras terendah terbaru sejak Mei.
US dolar menyusut pada awalnya setelah laporan data pekerjaan ADP NFP untuk sektor swasta mencatatkan bacaan yang lemah berbanding jangkaan dan memberi isyarat kurang baik untuk laporan NFP pada Jumaat ini.
Namun, harga kemudiannya melonjak lebih 90 pips dari paras 108.700 sehingga ke paras ketinggian 109.670 melepasi halangan Moving Average 50 (MA50) pada rangka masa 1 jam untuk isyarat perubahan trend bullish harga.
Selepas data tinjauan sektor perkhidmatan AS diterbitkan positif, US dolar terus disokong oleh isyarat oleh Federal Reserve (Fed) untuk langkah pengetatan dasar monetari.
Komen bernada hawkish oleh Timbalan Pengerusi Fed telah mendorong peningkatan ketara nilai US dolar sehingga ke penghujung sesi New York.
 Kenaikan harga diteruskan pada dagangan bersambung pada Khamis dengan zon rintangan 109.700 masih diuji untuk harga tembusi.
Melepasi zon tersebut akan menguatkan jangkaan untuk pergerakan trend bullish harga untuk menuju ke zon tumpuan seterusnya pada ketinggian sekitar 110.200.
Kenaikan lebih tinggi dilihat akan menguji zon rintangan pada 110.600 yang beberapa kali diuji pada dagangan minggu-minggu sebelum ini.
Namun jika US dolar kembali lemah semula menjelang laporan NFP, berkemungkinan harga boleh susut semula sehingga ke zon support 108.700 yang dicecah semalam.
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Pada Awal London Open

Matawang US dollar menguat berbanding matawang-matawang utama yang lain pada Rabu termasuk Yuan selepas laporan yang menyatakan perancangan Trump mengenakan kadar tariff yang lebih tinggi terhadap $200 billion import produk dari China.
Sentimen pada mulanya baik pada awal sesi New York pada Selasa, apabila Bloomberg melaporkan AS-China akan merundingkan semula isu perdagangan yang tertangguh sebelum ini. Sentimen bertambah baik apabila tariff terhadap $16 billion produk China ditangguhkan ke minggu depan oleh AS.
Namun, sentimen positif terhenti pada awal sesi Asia hari Rabu apabila Amerika Syarikat dilaporkan akan meningkatkan kadar tariff 10% kepada 25% terhadap $200 billion produk China. Setakat ini sentimen dilihat bercampur-campur dalam isu perdagangan AS-China.
 Indeks US dollar yang mengukur kekuatan matawang greenback berbanding enam matawang yang lain membuat kenaikan sehingga 0.12% setakat pada pukul 4.11 petang.
Major pair seperti EUR/USD setakat ini susut 0.03% di mana GBP/USD jatuh 0.07%. USD/JPY setakat ini pula naik sebanyak 0.20%, USD/CAD naik 0.09% dengan USD/CHF membuat kenaikan 0.19%. Pair AUD/USD dan NZD/USD pula masing-masing merekodkan kejatuhan sebanyak 0.27% dan 0.31% setakat ini.
Matawang paling kuat setakat ini adalah USD dan matawang paling lemah adalah NZD dan AUD. Dengan menggabungkan matawang paling kuat dan lemah, pasangan matawang AUD/USD dan NZD/USD merekodkan kejatuhan sebanyak 0.27% dan 0.31% setakat pada pukul 4.16 petang.
Seperti biasa matawang yang paling banyak terkesan daripada sentimen semasa (Risk-Off) ketika ini adalah AUD dan NZD. Kedua-dua matawang dilihat melemah berbanding beberapa matawang utama yang lain setakat awal sesi London hari ini.


Ini Masa Untuk Raja USD Bermaharajalela

Ketika fokus utama pasaran tertumpu pada mesyuarat polisi FOMC pada minggu ini, kenyataan terbaharu Presiden Amerika Syarikat Joe Biden telah menggoncang sentimen pasaran.
Dalam satu temu bual, Presiden Biden berkata tentera AS akan mempertahankan Taiwan sekiranya berlaku pencerobohan oleh China, satu kenyataan yang dilihat akan meningkatkan lagi ketegangannya dengan Beijing.
Sebagai tindak balas kepada komen tersebut, Kementerian Luar China mengatakan kekesalannya dan tegas menentang kenyataan Biden, mengatakan Beijing memiliki hak untuk mengambil semua langkah yang perlu berhubung dengan Taiwan.
Pada sesi Eropah, indeks dolar yang mengukur kekuatan dolar greenback didagangkan kukuh di puncak tertinggi 20 tahun berbanding pesaing utamanya pada 110.00.
 Dolar greenback terus mendapat sokongan daripada jangkaan pasaran untuk kenaikan kadar faedah yang lebih besar oleh Federal Reserve (Fed) pada Khamis, sebanyak 75 mata asas.
Meneliti pergerakan mata wang Eropah, euro kembali tergelincir di bawah harga pariti setelah ditarik rendah oleh dagangan US dolar yang lebih kuat.
Sementara dagangan pound pula kekal berlegar di paras terendah 37 tahun, gagal mencari sokongan untuk pulih semula menjelang mesyuarat polisi Bank of England (BOE).
Beralih kepada mata wang antipodean, dolar Aussie dan New Zealand terus didagangkan merosot pada sekitar paras terlemah dua setengah tahun di tengah-tengah sentimen pasaran yang berisiko.


Oh, Patutlah GBP/JPY Meloncat Naik Semalam!

Carta harga pasangan mata wang GBP/JPY telah memaparkan lonjakan pada sesi Eropah semalam selepas data inflasi UK yang diterbitkan catat bacaan tinggi di paras 10.4%.
Kenapa angka bacaan inflasi yang tinggi membuatkan nilai Pound meningkat?
Ini disebabkan jangkaan bahawa bank pusat perlu mengetatkan dasar monetari dengan cara menaikkan kadar faedah, bertujuan untuk menurunkan inflasi.
Disebabkan langkah tersebut, bekalan wang dalam ekonomi akan berkurang dan kesannya akan membuatkan nilai mata wang jatuh.
Justeru, dapat diperhatikan harga pada carta GBP/JPY telah melonjak ke paras 163.300.
Namun, momentum kenaikan gagal dikekalkan apabila pelabur terpaksa menyaksikan semula terjunan harga hingga mencecah paras 160.800.
Kewaspadaan pelabur semakin ditingkatkan berikutan tumpuan akan terarah pada keputusan mesyuarat polisi Bank of England (BOE) pada hari ini, jam 8 malam waktu Malaysia.
Pergerakan harga yang kini telah berada di bawah paras halangan Moving Average 50 (MA50) pada rangka masa 1 jam di carta GBP/JPY memberi isyarat bearish.
 Penurunan harga jika diteruskan melepasi paras 160.500 dilihat akan menuju ke zon support yang diuji beberapa pada minggu lalu dan juga Isnin lalu, sekitar 159.00.
Penurunan yang dilanjutkan lebih rendah bakal mencecah pula paras 157.700 untuk catatkan paras terendah terbaru 6 minggu.
Sementara, untuk jangkaan bagi kenaikan harga pula, melepasi paras 162.00 dan halangan MA50 akan kembali memberi petunjuk pergerakan harga yang lebih bullish.
Ketinggian dicapai semalam berkemungkinan mampu diatasi jika keputusan mesyuarat BOE menyokong pengukuhan Pound.
Harga yang melonjak lebih tinggi berpotensi untuk mencapai sehingga ke zon rintangan yang berada pada 164.500.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Kenyataan Pembuat Dasar ECB Mengenai Pembelian Bon!

Pembuat dasar Bank Pusat Eropah (ECB), Francois Villeroy de Galhau mengatakan pada hari Isnin, bahawa bank pusat merancang untuk mengekalkan Program Pembelian Kecemasan Pandemik (PEPP) sehingga sekurang-kurangnya Mac 2022.
Tambah beliau, tidak ada desakan untuk memutuskan masa depan PEPP menjelang mesyuarat polisi ECB pada bulan September kerana tidak seperti Federal Reserve (Fed) AS, ECB dapat menyesuaikan pembelian bulanannya mengikut keadaan pembiayaan.
Ketika bercakap di radio BAM Business, Villeroy mengatakan bahawa keadaan pembiayaan di zon euro telah bertambah baik sejak mesyuarat terakhir ECB pada bulan Jun.
 “Perbincangan kami harus mengambil kira peningkatan dalam keadaan pembiayaan ini,” kata Villeroy.
Beliau juga mengatakan bank pusat menjangkakan lonjakan inflasi sementara akan berlaku di tengah pemulihan ekonomi yang kuat dan kekurangan bekalan barangan yang disebabkan oleh wabak Covid-19.
Beliau yang juga Gabenor bank pusat Perancis turut meramalkan ekonomi di Perancis dan Zon Eropah akan kembali ke tahap pra pandemik pada awal tahun 2022 atau mungkin lebih awal, dan tidak ada risiko inflasi yang jauh lebih tinggi pada tahap ini.
Matawang euro bagaimanapun tidak memberi reaksi susulan kenyataan beliau, dengan terus didagangkan stabil berbanding US dolar selepas meraih keuntungan besar pada minggu lalu susulan kenyataan dovish Fed.


US Dolar Terus Mengukuh, Apakah Yang Menjadi Kegelisahan Pasaran?

Matawang US dolar mencecah paras tertinggi satu minggu berbanding matawang utama pada hari Rabu yang didorong oleh peningkatan hasil bon A.S dan penyusutan matawang Euro.
Indeks US dolar yang mengukur matawang greenback berbanding matawang utama catat pengukuhan 0.26% kepada paras dagangan 92.750 iaitu paras tertinggi sejak awal 1 September.
Menurut penganalisis matawang, US dolar sedang melakukan trend menaik didorong oleh hasil bon A.S dan pembukaan pasaran dari cuti hari buruh. Tumpuan kini beralih pada mesyuarat ECB pada keesokan hari.
Hasil Perbendaharaan 10 tahun meningkat sejak data pekerjaan yang dikeuarkan pada hari Jumaat sedikit mengecewakan pasaran namun kadar inflasi tetap tinggi. Hasil perbendaharaan telah naik 1.35% sejak laporan pekerjaan diterbitkan.
 Disisi lain, kenaikan inflasi telah menyukarkan langkah susulan para penggubal polisi the Fed yang mengharapkan kemajuan dalam pasaran pekerjaan sebelum pengurangan pembelian bon.
Alan Ruskin , ahli strategi makro di Deutsche Bank, dalam masa yang sama terdapat beberapa kekhuatiran bahawa gaji nominal masih lagi ketinggalan dalam berhadapan kenaikan harga pengguna.
Para pelabur menantikan lebih banyak indikasi daripada para penggubal polisi untuk sebarang petunjuk baru mengenai kemungkinan perubahan dasar dengan jangkaan program tapering akan diumumkan pada akhir tahun ini.
Disisi yang berbeza, matawang Euro terus merosot menjelang mesyuarat ECB yang akan diadakan pada hari Khamis esok. Terdapat kemungkinan bahawa ECB dapat mengetatkan polisi monetari lebih cepat dari jangkaan berikutan kenaikan kadar inflasi.
Matawang Kanada terus menyusut berbanding US dolar susulan pengumuman pengekalan kadar faedah pada hari Rabu.


Analisis GOLD – Hanya Tempoh 2 Hari Nilai Emas Melonjak $40

Harga emas melonjak tinggi pada dagangan penghujung minggu selepas US dolar mengalami penyusutan ketara terkesan oleh keputusan mesyuarat FOMC.
Bertambah parah lagi apabila data ekonomi penting Amerika Syarikat (AS) yang diterbitkan pada sesi New York semalam tidak memberangsangkan.
Bacaan pertumbuhan ekonomi AS pada data Keluaran Dalam Negara Kasar (KDNK) untuk suku kedua gagal mencapai jangkaan peningkatan, tetapi sedikit meningkat berbanding bacaan sebelumnya.
Pada carta harga XAU/USD yang mengukur nilai emas berbanding US dolar menyaksikan harga melonjak sehingga ke paras sekitar 1832.00 untuk menguji semula paras ketinggian yang dicapai pada 2 minggu yang lalu.
Kenaikan semalam dilihat telah menyambung lonjakan harga pada hari sebelumnya dari paras 1800.00 selepas harga bergerak di atas paras Moving Average 50 (MA50) pada rangka masa 1 jam untuk isyarat bullish.
Walaupun pergerakan harga yang bersambung pada Jumaat kembali perlahan pada sesi Asia dan Eropah, pelabur menjangkakan harga emas akan menutup dagangan di paras lebih tinggi.
 Melepasi paras ketinggian yang dicapai semalam, harga dijangka akan meneruskan kenaikan untuk menguji kembali zon SBR (support become resistance) pada 1850.00.
Sekiranya harga susut semula ke bawah paras 1820.00, penurunan boleh kembali semula ke zon sokongan 1800.00 yang menjadi tumpuan beberapa minggu kebelakangan ini.
Jika zon tersebut sudah tidak mampu membendung kejatuhan harga lebih rendah, pelabur akan bersiap sedia untuk trend bearish pergerakan emas semula.
Penurunan di bawah paras 1800.00 dilihat akan menuju ke paras tumpuan sebelum ini di sekitar 1765.00 dan 1745.00 atau lebih rendah lagi mencecah ke zon harga 1700.00.
Lihat gambar carta harga XAU/USD di bawah untuk rujukan analisis teknikal anda.


CPI Inflasi Kanada Meningkat Kurang Dari Jangkaan, USDCAD Mengukuh

Inflasi Kanada pada Ogos meningkat kurang daripada jangkaan seperti yang ditunjukkan dalam data yang dikeluarkan pada Jumaat.
Inflasi (CPI) bulanan pada Ogos naik 0.1% dari 0% sebelum ini pada Julai, namun kurang daripada jangkaan kenaikan 0.2%.
Dari segi tahun ke tahun (y/y) inflasi (CPI) meningkat kepada 1.4% daripada 1.2% yang dicatat pada Julai. Jangkaan pasaran pula adalah kenaikan 1.5%.
Inflasi teras yang tidak mengambil kira harga makanan dan tenaga tidak berubah pada Ogos berbanding sebelum ini yang merosot 0.1%.
 Mesyuarat Bank of Canada selepas ini akan berlangsung pada 25 Oktober.
Dalam data berasingan, jualan runcit (retail sales) di Kanada menunjukkan peningkatan lebih daripada jangkaan pada Ogos walaupun bacaan teras sedikit lemah.
Jabatan Statistik Kanada berkata peningkatan lebih daripada jangkaan pada Ogos sebanyak 0.4% berbanding sebelum ini hanya 0.1%.
Selepas data-data ini dikeluarkan pada pukul 8.30 malam, kita melihat kelemahan oleh matawang dolar Kanada dengan USDCAD mengukuh selepas mencapai paras terendah hari ini.


USD/CAD Dipacu Data Pekerjaan, Harga Terjun 120 Pips!

Seperti yang dinyatakan pada analisis minggu lalu, pergerakan harga pada carta pasangan mata wang USD/CAD akan pasti rancak pada sesi New York Jumaat itu berikutan kedua-dua mata wang sedang menantikan laporan data pekerjaan negara masing-masing.
Memberi tumpuan kepada laporan pekerjaan NFP Amerika Syarikat (AS), pertambahan pekerjaan pada bulan Jun catat angka 209,000 yang merupakan peningkatan terendah sejak tempoh lebih 2 tahun.
Mata wang US dolar ketara alami penyusutan ketika reaksi awal laporan tersebut diterbitkan dan turut menyaksikan harga pada carta USD/CAD membuat terjunan drastik menuju sehingga dagangan penghujung sesi New York.
Dolar Kanada pula mendapat kelebihan ketika pertambahan pekerjaan di Kanada untuk bulan Jun adalah jauh lebih tinggi berbanding ramalan iaitu 59,000 daripada 19,800.
Namun, menjadi kebimbangan adalah kadar pengangguran Kanada meningkat dari 5.2% ke paras 5.4%.
Ini sedikit menimbulkan persoalan sama ada bank pusat Kanada (BOC) akan meneruskan kenaikan kadar faedah atau tidak pada mesyuarat yang akan berlangsung minggu ini.
BOC diramalkan untuk menaikkan lagi kadar faedah dari paras 4.75% sebelum ini kepada 5.00%.
Pada carta USD/CAD, harga yang dilihat memaparkan kenaikan minggu lalu telah pun mencapai ketinggian pada 1.33800 sebelum terjunan yang berlaku menekan harga ke bawah paras 1.33000.
 Isyarat bearish dinilai pelabur setelah harga kembali bergerak di bawah halangan Moving Average 50 (MA50) pada rangka masa 1 jam di carta USD/CAD tersebut.
Menyambung pembukaan dagangan awal minggu ini, harga telah sedikit meningkat dari paras 1.32700 menguji kembali paras 1.33000.
Sekiranya kenaikan harga berjaya diteruskan melepasi 1.33000, halangan MA50 pula bakal diuji.
Jika ditembusi, harga berkemungkinan akan mencapai semula ketinggian pada minggu lalu dengan sasaran adalah menghampiri zon 1.34000.
Namun, jika kembali menyambung terjunan seperti minggu lalu, zon sokongan harga yang berada pada 1.32000 dilihat sebagai tumpuan utama bakal untuk diuji.
Sekiranya tembus melepasi zon itu, harga boleh mencecah hingga ke sekitar 1.31000, antara zon yang menjadi tumpuan pada dagangan penghujung Jun lalu.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


News & Event Besar Tumpuan Pasaran Minggu Kedua 2018 (8-12 Januari)

Selepas prestasi US dolar yang agak hambar beberapa minggu lalu, matawang greenback minggu ini berkemungkinan akan digerakkan oleh ucapan ahli-ahli The Fed seterusnya data inflasi (CPI) pada Jumaat. Untuk pengetahuan anda, US dolar telah merekod kejatuhan tiga minggu berturut-turut pada minggu lalu.
Minggu ini pasaran lebih fokus kepada data inflasi Amerika Syarikat dan juga ucapan oleh ahli-ahli The Fed.

Ucapan Fed Williams (Selasa, 2.35 pagi)

Presiden Fed cawangan San Francisco ini akan menjadi panel dalam perbincangan tentang inflasi di Washington. Williams perlu diberi perhatian kerana beliau akan menjadi pengundi dalam penetapan polisi monetari tahun ini.

Minit Mesyuarat ECB (Khamis, 8.30 malam)

European Central Bank (ECB) mula mengurangkan amaun pembelian bonnya bulan ini selepas keputusan pengurangan dibuat pada Oktober tahun lalu. Namun, terdapat perbezaan dari segi pandangan ahli-ahli ECB tentang tindakan bank pusat selepas ini. Pada mesyuarat Disember Draghi seakan cuba untuk melemahkan euro tetapi gagal. Minit mesyuarat ini akan menunjukkan lebih banyak maklumat tentang apa yang dibincangkan oleh bank pusat dalam mesyuarat sebelum ini.

Data Harga Pengeluar, PPI Amerika Syarikat (Khamis, 9.30 malam)

 Harga pengeluar biasanya dilihat sebagai penyebab kepada naik-turun harga pengguna kerana PPI adalah harga dari kilang. Jika harga kilang naik, ini juga akan menyebabkan harga di kedai turut naik. Data ini dijangkan naik 0.2% (MoM).

Ucapan Fed Dudley (Jumaat, 4.30 pagi)

Presiden Fed cawangan New York akan berucap pada pukul 4.30 pagi Jumaat. Pendapat beliau biasanya dilihat menggambarkan pendirian Janet Yellen, namun beliau juga dijangka bersara lebih awal tahun ini. William Dudley salah seorang ahli Fed berpengaruh dijangka akan bersara pada pertengahan 2018

Data Harga Pengguna, CPI Amerika Syarikat (Jumaat, 9.30 malam)

The Fed ketika ini berhadapan kecelaruan dengan inflasi yang rendah. Dengan pertumbuhan ekonomi yang kukuh dan pasaran pekerjaan yang memberangsangkan, sepatutnya inflasi meningkat di masa akan datang. Bacaan CPI sebelum ini meningkat 0.4% pada November dengan Cor-CPI hanya naik 0.1%. Jumaat ini data terakhir CPI akan dikeluarkan untuk 2017 dan jika masih rendah, pengerusi Fed Jay Powell akan berhadapan dengan permulaan yang sukar tahun ini.

Data Jualan Runcit Amerika Syarikat (Jumaat, 9.30 malam)

Data jualan runcit akan dikeluarkan pada Jumaat yang menjadi proksi kepada perbelanjaan menjadikan ia antara data utama minggu ini. Walaupun inflasi adalah lebih penting, data jualan runcit juga dijangka akan menggerakkan pasaran walaupun kedua-dua data ini dikeluarkan pada masa yang sama. Jangkaan pasaran untuk data kali ini meningkat 0.5% dengan andaian pengguna berbelanja menjelang Krismas pada bulan lalu.


Pentadbiran Trump Rancang Untuk Tarik Diri Dari Perjanjian WTO?

Amerika Syarikat dilaporkan merancang untuk menarik diri daripada perjanjian global bernilai $1.7 trilion dalam kontrak kerajaan, di mana ia mungkin membangkitkan kemarahan rakan sekutunya yang lain.
Pegawai di pentadbiran Pesiden Donald Trump dikatakan telah mengedarkan perintah draf eksklusif yang akan membawa A.S keluar daripada Perjanjian Perolehan Kerajaan (GPA) di bawah naungan Pertubuhan Perdagangan Dunia (WTO), jika ia tidak diperbaharui selari dengan pandangan A.S, menurut sumber yang rapat dengan perkara itu.
GPA bertujuan untuk membuka pasaran perolehan kerajaan kepada persaingan asing dan membantu membuat pembelian awam lebih telus.
 Pengunduran A.S dari perjanjian ini dilihat akan menimbulkan kekacauan untuk syarikat asing yang telah menawarkan $837 bilion untuk akses ke pasaran perolehan awam dan merumitkan rundingan perdagangan baru yang dirancang Washington bersama UK dan Kesatuan Eropah (EU).
Ia juga boleh mencetuskan masalah bagi Perdana Menteri Kanada, Justin Trudeau yang masih belum mengesahkan Perjanjian Perdagangan A.S, Mexico dan Kanada (USMCA), kerana perolehan merupakan salah satu isu kepada pertikaian dalam perjanjian tersebut.
Pengunduran A.S dari perjanjian GPA bermakna ahli negara lain termasuk UK, Jepun, Korea Selatan, Kanada dan EU akan kehilangan akses utama mereka kepada tender pemerolehan awam Amerika Syarikat.
Sebaliknya, mereka akan tertakluk kepada Akta Beli Amerika yang memberikan akses asing kepada kontrak kerajaan A.S tanpa pengecualian tertentu. Undang-undnag ini tidak digunapakai bagi perolehan kontrak perkhidmatan awam A.S.


Harga Emas Naik Ke Paras Tertinggi 3 Minggu Lalu Sebelum Jatuh Dalam Sesi Dagangan Asia

Harga emas jatuh dalam sesi dagangan Asia pada hari Jumaat namun kejatuhan harga terbatas kerana didukung risiko politik antara Iran dan Arab Saudi dan lawatan Trump di Asia.
Pasaran hadapan emas bagi bulan Disember di Comex NYMEX jatuh sebanyak 0.10% kepada $1,286.24 per auns setakat jam 12.20 petang.
Pada awal pagi Jumaat, harga emas meningkat ke paras tertinggi 3 minggu lalu berikutan terdapat kemungkinan bahawa Senat akan menangguhkan potongan cukai korporat sehinggan 2019.
Laporan Washington Post menunjukkan bahawa ketua Senat Republikan sedang menimbang penangguhan selama setahun implementasi pemotongan cukai korporat bagi mematuhi peraturan Senat.
 Berdasarkan rangka pelan The House, cukai korporat akan dipotong dari 35% kepada 20%, tetapi Senat merencanakan untuk menangguhkan perlaksanaan tersebut sehingga 2019.
Sentimen penangguhan potongan cukai korporat menyebabkan pelabur memindahkan pelaburan mreka kepada logam berharga.
Indeks US dolar yang mengukur kekuatan matawang greenback berbanding enam matawang yang lain menyusut 0.01% setakat jam 12.20 petang kepada 94.41.
Emas sensitif dengan perubahan greenback. Dolar yang lemah menyebabkan emas lebih mudah untuk dimiliki oleh pemilik matawang asing yang lain kerana harga yang rendah.
Selain itu, yang turut mendorong peningkatan harga pada ketika itu ialah ketegangan politik yang berlaku di Timur Tengah selepas Arab Saudi mengumumkan bahawa rakyatnya sebaik-baiknya tidak ke Lebanon.


GBP/USD Berubah Arah Buat Kenaikan Semula Menuju Penghujung Minggu

Jangkaan pelabur untuk melihat harga meneruskan penurunan pada carta pasangan mata wang GBP/USD meleset apabila gagal diteruskan pada dagangan Khamis semalam.
Situasi ini disebabkan oleh faktor penyusutan semula US dolar yang membuatkan harga kembali melonjak semula.
Sentimen pasaran yang memulih serta data pekerjaan sektor swasta Amerika Syarikat (AS) yang diterbitkan lemah semalam telah mengekang pengukuhan US dolar yang dipaparkan pada Rabu lalu.

Menuju ke penghujung minggu dengan tumpuan terarah kepada laporan data pekerjaan NFP AS, harga pada carta GBP/USD telah kembali memberi isyarat trend bullish, namun sebarang kemungkinan boleh berlaku selepas laporan tersebut diterbitkan sebentar lagi.
Zon 1.25000 dilihat masih berjaya mengekalkan fungsinya sebagai support harga dengan harga kembali melonjak semula dari zon tersebut menghampiri zon 1.26000 sehingga ke dagangan yang bersambung di awal sesi Asia pagi ini (Jumaat).
Harga yang melepasi halangan Moving Average 50 (MA50) juga turut dinilai sebagai isyarat awal perubahan trend yang bakal mengakhiri corak penurunan harga sebelum ini.
Sekiranya US dolar terus melemah dan mendorong harga meningkat lebih tinggi melepasi paras 1.26000, pelabur berkemungkinan akan menyaksikan harga catatkan paras ketinggian terbaru lagi untuk tempoh 5 minggu dengan sasaran adalah menuju zon 1.27000.
 Untuk kenaikan lebih tinggi yang diteruskan, harga berkemungkinan akan menguji pula zon ketinggian pada 1.27700.
Namun jika laporan NFP sebentar lagi memihak untuk pengukuhan semula US dolar, harga bakal dibenam lebih rendah semula seperti penurunan yang berlaku pada Rabu lalu.
Penurunan semula harga masih dijangkakan untuk menguji paras 1.25000 yang berada pada zon RBS (resistance become support) penting itu.
Melepasi zon tersebut akan memberi petunjuk penurunan lebih rendah harga bakal dilanjutkan lagi dalam pergerakan trend bearish pada carta harga.
Seterusnya zon tumpuan pada 1.24000 atau lebih rendah lagi pada sekitar 1.23000 dilihat akan menjadi antara sasaran pada penurunan yang diteruskan.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Pasaran Kewangan Global Setakat Petang Ini

Pasaran saham Asia didagang lebih tinggi di mana saham mendapat sedikit tekanan berikutan kebimbangan risiko geopolitik dari Korea Utara. ASX 200 ditutup 0.4% lebih tinggi selepas pembentangan bajet kerajaan Australia. Nikkei naik 0.2% mendapat faedah dari kelemahan Yen di mana Usd/Jpy masih didagang hampir dengan 114.00. Namun KOSPI susut 0.7% dan Shanghai komposit naik 0.3%.
Bank of Japan dalam mesyuarat sebelum ini menyatakan ekonomi Jepun kini kembali kepada pertumbuhan sederhana di mana pertumbuhan akan kekal melebihi potensi sehingga 2018. Harga pengguna (CPI) juga akan naik sehingga mencapai sasaran 2%.
Pagi tadi China mengeluarkan data inflasi di mana harga pengguna (CPI) naik kepada 1.2% berbanding 0.9% dicatat sebelum ini dan jangkaan 1.1%. Manakala harga pengeluar susut kepada 6.4% dari 7.6% yang direkod sebelum ini.
Dalam pasaran forex, indeks US dolar kini susut sedikit dari kenaikan Selasa yang menolak Eur/Usd naik sehingga mencapai 1.0900. Selain itu, Usd/Jpy juga gagal untuk terus berada di atas 114.00 dengan ringkasan pendapat BoJ pagi tadi gagal memangkin pergerakan matawang ini. Aud/Usd hari ini bergerak dalam keadaan ‘ranging‘ selepas data inflasi China yang kurang memberangsangkan terutamanya dalam harga pengeluar.
 Pasaran komoditi pula menunjukkan minyak WTI kini didagang semula di atas $46.00 selepas data API menunjukkan stok minyak di US berkurangan sebanyak 5.8 juta tong minggu lalu.
Emas memulih dari paras terendah lapan minggu lalu yang naik 0.2% berikutan greenback melantun semula dari penguatan Selasa. Kuprum pula masih didagang rendah dengan hanya mendapat sedikit keuntungan.
Perkembangan geopolitik menunjukkan Korea Utara terus membuat provokasi dengan mengancam akan terus membuat program peluru berpandu nuklear di mana mereka telah bersedia untuk menyerang aset ketenteraan US.
Di US, Fed Kaplan mengatakan tiga kenaikan kadar tahun ini adalah bersesuaian di mana jika pertumbuhan lebih kukuh akan menambah lebih banyak kenaikan kadar dan begitu juga sebaliknya.
Presiden Trump telah memecat pengarah FBI James Comey di mana pihak Demokrat mendakwa, ia adalah kerana FBI sedang meyiasat kaitan kempen pilihanraya Trump yang melibatkan Rusia.


EUR/USD Bakal Terbang Tinggi Susulan Lonjakan Di Awal Minggu

Matawang US dolar pamerkan prestasi pergerakan harga yang lemah untuk permulaan dagangan awal minggu ini dengan sentimen pasaran yang semakin menunjukkan pemulihan.
Pelabur berpandangan optimis untuk penggubal polisi Amerika Syarikat (AS) untuk mencapai kesepakatan terhadap pelaksanaan pakej rangsangan ekonomi terbaru.
Sementara itu, berita berkenaan perkembangan Donald Trump yang sudah meninggalkan hospital tempat beliau dirawat turut menyokong semula pemulihan pasaran.
Penyusutan US dolar telah memberi ruang untuk matawang utama yang lain kembali didagangkan meningkat seperti matawang komoditi serta matawang Eropah juga.
Berbanding Pound Sterling, matawang Euro lebih mempamerkan pengukuhan dengan kenaikan ketara harga di awal minggu seperti yang dipaparkan pada carta pasangan EUR/USD.
Data-data ekonomi Eropah yang diterbitkan pada Isnin keseluruhannya memaparkan bacaan yang positif sekaligus memberikan sokongan untuk kenaikan Euro.
 Harga telah mencatatkan kenaikan harian sekitar 90 pips ke paras tertinggi 2 minggu hampir menyentuh paras 1.18000 dari lonjakan yang bermula di paras 1.17200.
Kenaikan harga dijangka akan diteruskan pada hari ini (Selasa) melepasi paras 1.18000 sebelum ke destinasi sasaran seterusnya pada resistance 1.19000.
Namun sentimen pasaran berubah dan penurunan harga kembali berlaku, harga dijangka akan kembali turun semula ke paras 1.17200.
Seterusnya, penurunan akan menuju zon RBS (resistance become support) sekitar 1.16900 dengan jangkaan perubahan trend bearish pada carta EUR/USD.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Antara Faktor Sebabkan Pergerakan Matawang Suram Di Awal Minggu

Pergerakan mata wang dijangka terus perlahan sehingga ke sesi New York memandangkan cuti di Amerika Syarikat membantutkan suasana dalam pasaran untuk bergerak lebih agresif.
Dolar greenback memaparkan aksi suram selepas meningkat pada akhir dagangan minggu lalu, menyaksikan indeks dolar terus berlegar di sekitar harga 95.12 berbanding pesaing utamanya.
Data pertumbuhan ekonomi China yang lebih baik dari jangkaan malangnya gagal mempengaruhi pergerakan besar oleh mata wang sensitif risiko, dolar Aussie dan kiwi.
 Keluaran Dalam Negara Kasar (KDNK) berkembang 4.0% pada suku keempat (Oktober-Disember) daripada tahun sebelumnya berbanding jangkaan peningkatan 3.3%, tetapi menurun dari suku ketiga yang dicatatkan pada 4.9%.
Kegagalan dolar Aussie dan kiwi untuk meningkat mungkin disebabkan prospek suram terhadap pertumbuhan ekonomi China akan datang yang kini dijejaskan oleh penularan Omicron yang semakin meluas di banyak kawasan.
Sementara mata wang Eropah pula masih lagi berlegar di sekitar harga yang sama, di mana euro didagangkan pada 1.1400, pound pada 1.3670 berbanding US dolar.
Presiden Bank Pusat Eropah (ECB), Christine Lagarde memberitahu pada hari Jumaat bahawa mereka bersedia untuk mengambil langkah yang diperlukan untuk mengawal inflasi kembali ke sasaran 2%.


Mengejutkan! Kadar Inflasi Kanada Lebih Perlahan Pada Januari, Adakah Ini Suatu Berita Baik Untuk BoC?

Kadar inflasi tahunan Kanada perlahan kepada 5.9 peratus pada bulan Januari, walaupun harga barangan runcit meningkat pada kadar yang lebih pantas pada bulan lepas.
Dalam laporan indeks harga pengguna yang dikeluarkan pada hari Selasa, Jabatan Statistik Kanada berkata penurunan inflasi tajuk daripada 6.3 peratus pada Disember mencerminkan kesan tahun asas.
Kesan tahun asas merujuk kepada kesan pergerakan harga dari setahun yang lalu ke atas pengiraan kadar inflasi tahun ke tahun. Memandangkan banyak lonjakan dalam pertumbuhan harga berlaku pada separuh pertama 2022 apabila ancaman Rusia menyerang Ukraine bertukar menjadi kenyataan, agensi persekutuan itu berkata kadar inflasi tahunan akan terus perlahan dalam beberapa bulan akan datang.
Kali terakhir kadar inflasi tahunan Kanada berada di bawah enam peratus adalah pada Februari 2022 iaitu 5.7 peratus.
Kadar inflasi ebih rendah pada bulan Januari daripada jangkaan kebanyakan bank perdagangan dalam ramalan mereka, menandakan berita baik untuk Bank of Canada.
 Bulan lalu, Bank of Canada menaikkan kadar faedah utamanya untuk kali kelapan berturut-turut sejak Mac 2022, menjadikan ia daripada hampir sifar kepada 4.5 peratus. Itu yang tertinggi sejak 2007. Pada masa itu, bank pusat berkata ia akan mengambil jeda “bersyarat” untuk menilai kesan kadar faedah yang lebih tinggi ke atas ekonomi.
Namun rakyat Kanada tidak mengalami kelembapan dalam kos barangan runcit bulan lepas kerana harga meningkat lebih cepat pada asas tahun ke tahun.
Harga barangan runcit meningkat 11.4 peratus berbanding tahun lalu, menandakan pecutan daripada 11 peratus pada Disember. Agensi persekutuan berkata harga daging, barangan roti dan sayur-sayuran semuanya meningkat lebih cepat.
Pada asas bulanan, harga petrol yang lebih tinggi pada bulan Januari mendorong paras harga keseluruhan lebih tinggi berbanding Disember. Agensi persekutuan itu berkata indeks harga pengguna meningkat 0.5 peratus pada Januari selepas susut 0.6 peratus sebulan sebelumnya.
Sementara itu, pengguna membayar lebih rendah untuk perkhidmatan selular pada bulan Januari berbanding tahun lalu apabila tawaran Boxing Day dilanjutkan ke bulan lepas.
Harga untuk kenderaan penumpang juga perlahan pada asas tahunan, sebahagiannya mencerminkan kesan tahun asas, memandangkan ketersediaan kenderaan telah terjejas oleh masalah rantaian bekalan setahun yang lalu.


Mata wang Utama Perlahan-lahan Turun, USD Dah ‘Comeback’?

US dolar didagangkan stabil ketika pelabur menantikan petunjuk lebih jelas untuk pergerakan pasaran seterusnya daripada data ekonomi Eropah dan Amerika Syarikat.
Permintaan untuk aset berisiko secara amnya masih utuh, menyaksikan pasaran saham global melonjak tinggi pada sesi dagangan Rabu.
Bagaimanapun, pengukuhan dalam mata wang utama pula dilihat berkurangan dengan dolar New Zealand mendahului penyusutan lebih rendah dan diikuti oleh dolar Aussie.
Dolar Kanada pula tanpa dijangka lebih kuat untuk didagangkan pada paras tertinggi 4 minggu berbanding USD walaupun terdapat penurunan dalam harga minyak mentah.
Sementara itu, euro didagangkan mendatar apabila pelabur lebih berhati-hati menjelang terbitan data inflasi Jerman bagi bulan Mac pada sesi Eropah akan datang.
 Mata wang pound pula kembali berundur selepas mencapai puncak tertinggi terbaru 2 bulan berbanding greenback pada sesi terdahulu.
Selain itu, yen pula tergelincir lebih rendah berbanding US dolar menjelang penghujung tahun fiskal Jepun (31 Mac).
Bacaan akhir untuk data Keluaran Dalam Negara Kasar (KDNK) AS pada sesi New York akan menjadi penentu pergerakan seterusnya pasaran terutamanya US dolar.
Ekonomi AS dijangka berkembang sebanyak 2.7% pada suku keempat 2022, tidak berubah daripada ramalan pasaran.
Berbanding kebanyakan mata wang utama, indeks dolar yang mengukur kekuatan dolar greenback didagangkan sedikit meningkat pada 102.70 pada sesi Asia.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Keputusan Mesyuarat ECB Akibatkan EUR/USD Menjunam 240 Pips!

Menjadi tumpuan pasaran semalam adalah keputusan mesyuarat bank pusat Eropah yang dinantikan oleh para pelabur sejak awal minggu.
Matawang Euro melonjak sebaik sahaja European Central Bank (ECB) mengumumkan kadar faedah dikekalkan tidak berubah di paras 0.00%, meleset berbanding jangkaan penurunan oleh pasaran.
Namun Euro kembali menyusut berikutan ECB turut mengumumkan pembelian bon bulanan ditingkatkan kepada 120 bilion euro sehingga penghujung tahun ini sebagai respon krisis wabak Coronavirus COVID-19.
Jika dilihat pergerakan harga pada carta pasangan matawang EUR/USD pada sesi Eropah semalam, harga dilihat telah membuat penurunan ke paras 1.12000 yang merupakan zon RBS (resistance become support).
Susulan keputusan mesyuarat ECB diumumkan, harga melonjak ke paras 1.13000 namun tidak melepasi paras halangan Moving Average 50 (MA50) pada rangka masa 1 jam pergerakan harga.
Harga kemudian terus menjunam sekitar 240 pips ke paras lebih rendah setelah menembusi zon RBS 1.12000.
 Penurunan harga terendah mencecah paras 1.10550 sebelum harga kembali naik semula menutup dagangan sesi New York di sekitar paras 1.12000 semula.
Sesi pasaran Asia pagi ini melihatkan pergerakan harga yang perlahan dengan sentimen pasaran masih lagi berisiko.
Harga berkemungkinan menyambung semula penurunan ke paras terendah harian semalam atau menuju paras lebih rendah ke paras 1.10000.
Namun jika kenaikan harga berlaku, harga dilihat akan menguji paras halangan dinamik MA50 dan juga paras ketinggian semalam pada 1.13000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Sentimen Risk-Off Cetus Lonjakan Emas Di Awal Minggu

Pada hujung minggu, beberapa negara telah bersetuju untuk tidak mengimport emas dari Rusia pada hari pertama mesyuarat G7 yang akan berlangsung selama tiga hari bersambung di awal minggu ini.
Susulan daripada pengumuman itu, Presiden Amerika Syarikat (AS) Joe Biden memberitahu bahawa larangan baharu tersebut bakal memberikan kesan berpuluh bilion dolar yang diperlukan Rusia untuk membiayai perangnya di Ukraine.
Faktor ini dilihat menjadi pencetus sentimen pasaran yang berisiko di awal minggu dengan mata wang serta aset safe-haven termasuk emas pamerkan pergerakan yang positif.
Komoditi emas dilihat mengukuh berbanding mata wang US dolar pada sesi Asia hari ini (Isnin) setelah beberapa negara seperti Amerika Syarikat, Britain, Jepun dan Kanada telah bersetuju untuk menambah sekatan terhadap Rusia susulan pencerobohan berterusan ke atas Ukraine.
Rusia merupakan pengeluar emas kedua terbesar di dunia mewakili 9.5% daripada bekalan global di mana pada tahun lalu, eksport emas Rusia dilaporkan bernilai lebih daripada $15 bilion.
Pada carta harga XAU/USD yang mengukur nilai emas berbanding US dolar, harga dilihat telah menyaksikan lonjakan pada awal sesi dagangan Asia pagi ini selepas dibuka lebih tinggi berbanding penutupan dagangan penghujung minggu lalu disebabkan mesyuarat G7.
Pada penghujung minggu lalu, harga telah susut mencecah ke paras 1817.00 dengan rintangan harga adalah pada 1830.00 selain harga juga terhalang oleh paras halangan Moving Average 50 (MA50) pada rangka masa 1 jam pergerakan harga di carta XAU/USD.
 Memberi petunjuk untuk perubahan trend bullish, harga telah bergerak di atas paras 1830.00 di awal minggu ini selain paras MA50 kini menjadi sokongan buat harga.
Sekiranya kenaikan harga berjaya diteruskan pada sesi-sesi berikutnya, zon 1850.00 akan menjadi sasaran awal untuk diuji setelah pelabur menilai perubahan trend harga telah berlaku untuk pergerakan harga minggu ini.
Seterusnya, dilihat harga bakal membuat lonjakan yang lebih tinggi bagi menguji semula paras rintangan pada 1870.00 yang beberapa kali diuji pada dagangan Mei dan Jun.
Sebaliknya jika harga emas tidak berjaya meneruskan kenaikan, harga yang susut semula di bawah zon 1830.00 akan buatkan pelabur berjaga-jaga untuk harga bakal alami kejatuhan lebih paras.
Berkemungkinan harga boleh menyusut lebih rendah menguji zon sekitar 1810.00 dahulu sebelum menuju pula ke zon support utama pada 1800.00 untuk catatkan paras terendah terbaru 6 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Perdagangan Yang Tidak Memberangsangkan Mengheret Aussie Menyembah Bumi

Aussie menjunam dalam sesi Asia pada Khamis apabila data perdagangan dikeluarkan sedikit mengecewakan ditambah dengan data Caixin PMI dari China yang turut menambah tekanan.
US Dollar Index yang mengukur kekuatan US Dollar berbanding sekumpulan matawang yang lain menyusut sebanyak 0.04 peratus kepada 99.22, manakala AUD/USD didagangkan menurun sebanyak 0.19 peratus. Dalam sesi ini juga, USD/JPY sedikit berubah kepada 112.88 dengan kenaikan sebanyak 0.12 peratus.
Australia sebelum ini melaporkan bahawa data imbangan perdagangan bagi bulan Mac dikeluarkan merosot daripada jangkaan awal. China juga melaporkan bahawa data perkhidmatan Caixin PMI bagi bulan April dilaporkan menjunam kepada 51.6 berbanding dengan jangkaan sebanyak 52.6.
 Awal pagi tadi, Fed telah mengekalkan kadar penanda arasnya tidak berubah pada tahap 0.75 – 1 peratus disamping menjangkakan prospek kenaikan secara beransur-ansur sepanjang tahun ini. Fed juga menekankan bahawa pertumbuhan ekonomi dinilai agak perlahan manakala perbelanjaan isi rumah hanya meningkat pada tahap sederhana pada suku pertama tahun ini.
Selesai pengumuman tersebut, US Dollar melonjak sementara emas dinilai merosot ke paras terendah dalam sesi disebabkan prospek kenaikan kadar pada bulan Jun semakin melonjak.
Pasaran Komoditi Hitam Semakin Tertekan!


Sentimen Semasa Pasaran Forex Pada Awal London Open

US dollar sedikit lemah pada Rabu selepas membuat kenaikan yang banyak pada Selasa. Dalam sesi dagangan Selasa, US dollar menguat berbanding Euro dan Yen tetapi lemah berbanding Sterling (GBP), AUD, NZD dan CAD.
Sehingga ketika ini tema pasaran atau perhatian pasaran masih lagi berkisar tentang ‘Perang Perdagangan’ Amerika -China yang berpotensi memburukkan prestasi ekonomi global dan juga pertumbuhan ekonomi Amerika sendiri.
Indeks US dollar yang mengukur kekuatan matawang greenback berbanding enam matawang lain susut 0.04% setakat pada pukul 2.45 petang.
 EUR/USD ketika ini naik 0.02%, pair GBP/USD naik 0.09% dan USD/JPY naik 0.02%. Bagi matawang AUD dan NZD, kedua-dua matawang ini kekal kukuh pada Rabu disokong oleh kelemahan matawang US dollar. Ketiga-tiga matawang komoditi AUD,NZD dan CAD mengukuh setakat pukul 2.48 petang pada Rabu.
US dollar mencatat kenaikan pada Selasa walaupun masih terdapat kebimbangan dalam pasaran khususnya terhadap ketegangan perdagangan. Sentimen yang sedikit pulih pada Selasa telah menyokong kenaikan USD/JPY dengan pasaran saham Wallstreet terpantul semula selepas kejatuhan pada Isnin.
Namun, pergerakan US dollar masih lagi dipengaruhi oleh isu perdagangan antara A.S. dan China.
Pentadbiran Trump pada Selasa telah mengumumkan tariff terbaru terhadap China iaitu 25% tariff terhadap 1,300 produk teknologi, pengangkutan, dan perubatan. Tindakan ini adalah usaha A.S. untuk mengubah polisi ‘Harta Intelek’ yang digunakan China selama ini yang didakwa telah banyak mencuri teknologi dari Amerika Syarikat.


Hadamkan Baik-Baik Artikel Ini Sebelum Anda Memasuki Medan NFP Malam Ini. Semoga Profit!

Laporan angka pekerjaan AS seringkali mengecewakan pasaran sebelum ini terutamanya bacaan bulan Mei yang mencatat nilai negatif.
Pun begitu, ucapan Janet Yellen di Jackson Hole pada minggu lepas seakan telah mengubah sepenuhnya persepsi terhadap pasaran ini. Kenyataan Yellen seolah-olah telah menguatkan potensi kenaikan kadar oleh Fed walaupun bacaan inflasi masih lagi berada tahap yang terkawal.
Bagaimanapun, masih ramai penganalisis percaya bahawa kenaikan kadar seawal bulan September adalah tindakan yang ‘terlalu’ berani. Namun potensi kenaikan kadar ini bergantung kepada data makroekonomi yang bakal dikeluarkan dari Amerika Syarikat pada bulan-bulan akan datang.
 Walaupun sejak akhir-akhir ini Greenback berada pada landasan yang betul bagi mengukuhkan lagi prospek kenaikan terbabit, tetapi Fed masih tidak mencapai apa-apa keputusan. Atas sebab itu, NFP kali ini dianggap penting dan dijangka bakal menjadi kayu ukur bagi penentuan kadar untuk masa-masa yang akan datang ini.
Kami senaraikan point-point penting bagi laporan yang bakal dikeluarkan hari ini :

Jangkaan pasaran adalah daripada 180,000 pekerjaan baru ditambah pada bulan Julai, mencapai kira-kira purata keuntungan 186,000 bagi tahun 2016.
Selain itu, kadar pengangguran dijangka akan berkurang kepada 4.8%, berbanding 4.9% sebelumnya.
Pendapatan setiap jam secara purata pula dijangka berkembang 0.2% berbanding 0.3% sebelum ini.

Jadi, dah sedia memasuki pasaran malam ini?


7 Berita Forex Penting Tumpuan Pasaran Minggu Ini (1-4 September 2020)

Berikut merupakan sebahagian data-data penting yang akan menjadi tumpuan pasaran sepanjang minggu ini.
Mesyuarat Polisi Bank Pusat Australia (Selasa 12.30 Tengahari): Bakal menjadi tumpuan utama pasaran minggu ini adalah keputusan mesyuarat dasar monetari Reserve Bank of Australia (RBA). Kadar faedah dijangka akan terus dikekalkan di paras terendah 0.25% sejak diturunkan pada Mac lalu. Kenyataan susulan oleh gabenor akan mempengaruhi reaksi para pelabur terhadap matawang dolar Aussie.
Data PMI Pembuatan AS Tinjauan ISM (Selasa 10.00 Malam): Walaupun berdepan gelombang penularan baru Covid-19, sektor pembuatan di Amerika Syarikat berjaya mengekalkan pengembangan yang positif untuk meningkat 4 bulan berturut-turut.
Data Pertumbuhan GDP Australia (Rabu 9.30 Pagi): Pertumbuhan ekonomi bagi suku tahun kedua Australia akan dinilai melalui bacaan Keluaran Dalam Negara Kasar (KDNK) yang dijangka terus lemah susulan penurunan pada bacaan suku sebelumnya. RBA turut akan menilai tahap kesihatan ekonomi untuk pelarasan polisi semasa.
 Data Pekerjaan ADP NFP (Rabu 8.15 Malam): Pasaran menjangkakan pertumbuhan positif pekerjaan untuk sektor swasta dengan ramalan angka melebihi 1 juta untuk bulan Ogos berbanding 167,000 pada Julai. Bacaan data akan mempengaruhi reaksi pelabur menjelang laporan data NFP pada Jumaat.
Data PMI Perkhidmatan AS Tinjauan ISM (Khamis 10.00 Malam): Sektor perkhidmatan kekal menunjukkan bacaan yang positif sejak Januari dengan sedikit penurunan pada bulan Mei dan Jun. Namun bacaan data kembali meningkat semula di atas paras 50 yang menunjukkan pengembangan sektor perkhidmatan di AS walaupun berdepan pandemik.
Data Pekerjaan NFP AS (Jumaat 8.30 Malam): Pertambahan pekerjaan di AS untuk bulan Ogos dijangka meningkat di atas paras 1 juta walaupun sedikit rendah berbanding bulan Julai. Sementara, kadar pengangguran dijangka menurun di bawah paras 10%.
Data Pekerjaan Kanada (Jumaat 8.30 Malam): Pertambahan pekerjaan di Kanada berkemungkinan berdepan penurunan pada bulan Ogos kepada 262,000 selepas melonjak kepada 418,000 pada Julai. Kadar pengangguran di Kanada masih dibimbangi dengan bacaan dua digit.


Krisis Bank & Mesyuarat ECB Jadi Tumpuan, Apa Jadi Pada Carta EUR/USD?

Situasi cemas dalam pasaran mula diredakan sedikit dengan laporan 11 bank gergasi di Amerika Syarikat (AS) dilaporkan menyuntik $30 bilion deposit kepada First Republic Bank, salah sebuah bank yang turut menerima kesan buruk seperti SVB dan Signature.
Sementara tumpuan pasaran semalam terarah kepada mesyuarat polisi bank pusat Eropah (ECB) di awal sesi New York, menyaksikan kenaikan kadar faedah dinaikkan sebanyak 50 mata asas seperti ramalan.
ECB dilihat mengetepikan sentimen pasaran ketika ini dan meneruskan sasaran kenaikan kadar faedah kali ini ke paras 3.50%.
Mata wang Euro pada mulanya menunjukkan reaksi negatif dengan menyusut ketika keputusan tersebut diumumkan, namun kembali meningkat semula mengakhiri dagangan ke penghujung sesi.
Sementara US dolar pula suram, tidak meneruskan momentum pengukuhan yang tercetus pada Rabu lalu.

Carta pasangan mata wang EUR/USD semalam menyaksikan harga bergerak mendatar di sekitar zon 1.06000 walaupun dilihat ada turun naik harga berlaku ketika reaksi keputusan mesyuarat ECB.
Terus mendatar perlahan di atas paras 1.06000 tersebut menyambung dagangan di sesi Asia pagi ini (Jumaat), harga dilihat masih berada di bawah paras halangan Moving Average 50 (MA50) pada rangka masa 1 jam di carta EUR/USD menandakan isyarat masih bearish.
 Penurunan harga boleh berlaku jika US dolar menyambung pengukuhan menekan harga susut di bawah paras 1.06000.
Harga akan mencecah semula ke zon support penting sekitar 1.05200-1.05000 sebelum pelabur menilai reaksi harga untuk petunjuk seterusnya.
Jika masih tembus lebih rendah meneruskan penurunan, harga boleh menuju sehingga ke sekitar 1.04000.
Sebaliknya jika sentimen mula berubah dan melonjakkan harga naik semula, paras 1.07000 menjadi terawal yang diuji sebelum harga bakal mengatasi ketinggian dicapai minggu ini pada 1.07600.
Seterusnya, sasaran akan kembali terarah pada ketinggian 1.08000 seperti jangkaan pada pergerakan bullish di awal minggu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sesi Asia: Pasaran Forex Tenang Selepas Indeks USD Jatuh 0.39% Semalam

Aussie didagang sedikit rendah pada awal pembukaan pasaran hari Selasa dengan ketiadaan data-data penting sepanjang pasaran Asia dan tumpuan para pelabur kepada kelemahan dolar dalam menghadapi masalah geopolitik baru yang melanda U.S
Pasangan matawang AUD/USD susut 0.03% kepada 0.7936 manakala USD/JPY meningkat 0.07% kepada 109.05 setakat jam 8.00 pagi.
Indeks US dolar yang mengukur kekuatan greenback berbanding enam matawang utama yang lain tutup di paras 93.00 selepas susut 0.39% dalam sesi pasaran yang lepas.
Semalam, dolar lemah berikutan peningkatan terhadap permintaan matawang safe-haven (yen dan swiss franc) selepas tekanan yang baru muncul di sekitar semenanjung Korea disebabkan oleh latihan ketenteraan berkomputer US-Korea Selatan yang akan berlangsung tidak lama lagi.
 Risiko terhadap dolar muncul selepas ketua negara Korea Utara, Kim Jong Un menyatakan beliau menganggap latihan tersebut sebagai persediaan untuk menyerang dan memberi amaran “Perang Korea Kedua” jika Amerika dan Korea Selatan tetap meneruskannya.
Selain itu, sentimen terus menekan greenback apabila data pembuatan Chicago lemah diluar jangkaan. Indeks aktiviti Chicago Fed, yang mengukur aktivit ekonomi dan unjuran inflasi, turun 0.1% berbanding jangkaan 0.15% pada bulan yang lepas.
Sterling dan euro turut mengambil kesempatan atas kelemahan dolar pada awal minggu ini dengan kedua-dua matawang naik 90 pips menghampiri paras tertinggi Khamis lepas.
Dolar merosot menjelang data-data penting pertemuan penting yang akan berlangsung pada hari-hari akhir pasaran, termasuk ucapan daripada pengerusi bank pusat Janet Yellen dan Mario Draghi yang dijangka akan memberi hala tuju yang lebih jelas terhadap dolar.
Latihan Ketenteraan Korea Selatan-US, Pyongyang Beri Ancaman “Perang Korea Kedua”


Petunjuk Pasaran Kewangan Global Yang Trader Jadikan Panduan Hari Ini

Pasaran saham Asia didagang bercampur-campur walaupun prestasi di Wallstreet positif dengan Dow Jones ditutup 0.17% lebih tinggi dalam sesi Selasa.
Pasaran Asia menunjukkan prestasi yang kurang memberangsangkan menjelang ‘risk event‘ (peristiwa berisiko) mesyuarat FOMC pukul 2 pagi Khamis di mana pasaran Jepun, Korea Selatan dan Hong Kong cuti umum hari ini. ASX200 susut 1.0% dengan laporan pendapatan kaunter telekomunikasi kurang menggalakkan, manakala kaunter carigali merosot berikutan harga kuprum di bawah tekanan. Shanghai komposit juga rekod penyusutan 0.3%.
Di Eropah, Perdana Menteri May berkata telah dihalang dari perbincangan terma-terma Brexit bersama ketua-ketua EU. Selain itu, Kesatuan Eropah juga telah mengkaji semula bayaran yang harus dibayar UK kepada 100 billion Euro. Namun UK dilaporkan tidak akan membayar yuran tersebut.
Dalam pasaran Forex, Usd/Jpy kurang permintaan dan masih bergerak di sekitar 112.00 di mana pasaran Jepun memulakan cuti selama lima hari bermula hari ini. US dolar masih tidak cukup kuat untuk meneruskan kenaikan selepas naik dari paras 99.00.
 Dolar New Zealand pula cenderung ke atas dengan data pekerjaan positif namun masih terhalang untuk naik berikuta kesan ‘regional factor‘ dari Australia.
Dolar Australia dengan Aud/Usd jatuh menunam pagi tadi berikutan prestasi pasaran saham dan komoditi utama negara itu masih di bawah tekanan.
Matawang Gbp didagang dalam keadaan volatile dengan ketidaktentuan Brexit walaupun data UK semakin baik sejak akhir-akhir ini.
Dalam pasaran komoditi, minyak mentah global terus berada di bawah tekanan dalam sesi dagangan Selasa, namun memulih sejak sesi awal Rabu dengan data API merekod bacaan positif.
Harga kuprum yang merupakan antara komoditi utama Australia masih lemah dengan emas tidak banyak berubah dari paras harga penutup Selasa berikutan pasaran masih menunggu kenyataan dari The Fed pada awal pagi Khamis.